Καταφύγιο για τσάμπα μάγκες - ΕΛΕΥΘΕΡΙΑ Online\nΠαρασκευή, 23 Νοεμβρίου 2018 14:10\nΟταν ο εκλεκτός του κ. Τσίπρα και όλου του «αριστερού» μαγαζιού εξουσίας, ο απυλώτου στόματος Πάνος Καμμένος ενοχλείται από την κριτική που του ασκούν τα μέσα ενημέρωσης, έχει την άνεση να ζητά ακόμη και την αυτόφωρη σύλληψη δημοσιογράφων. Οπως στην περίπτωση των συναδέλφων Λάμψια και Μαυρίδη, που οδηγήθηκαν στα κρατητήρια και υπέστησαν την ταπεινωτική διαδικασία λήψεως αποτυπωμάτων, ως κοινοί εγκληματίες. Τότε, ουδείς εξανίσταται από την κοινοβουλευτική ομάδα του ΣΥΡΙΖΑ.\nΤο ίδιο και όταν ο Πάνος Καμμένος επιδιώκει την εξόντωση ενός γελοιογράφου, καταθέτοντας αγωγή με την οποία αξιώνει να του επιδικασθεί το ποσό του 1 εκατ. ευρώ. Οπως συνέβη με την περίπτωση του Ανδρέα Πετρουλάκη. Για τα θύματα των επιθέσεων του Καμμένου δεν υπάρχει κανένα καθεστώς προστασίας.\nΤι γίνεται όμως όταν κάποια από αυτά τα θύματα δικαιωθούν τελικώς από τη δικαιοσύνη και τολμήσουν να καταθέσουν και εκείνα μια μήνυση κατά του δικομανούς ακροδεξιού εταίρου του ΣΥΡΙΖΑ, για το αδίκημα της ψευδούς καταμήνυσης; Τότε οι «αριστεροί» με το «ηθικό πλεονέκτημα» σπεύδουν να λειτουργήσουν ως ασπίδα προστασίας εκείνου, ο οποίος με ψευδή καταγγελία ταλαιπώρησε επί μεγάλο διάστημα, σέρνοντάς τους στα δικαστήρια, κάποιους πολίτες. Τόσο… δημοκρατική, «προοδευτική» και «αριστερή» λειτουργία.\nΚαι δεν είναι μόνο η προχθεσινή κινητοποίηση των βουλευτών του ΣΥΡΙΖΑ που οδήγησε στην απόρριψη του αιτήματος για άρση της ασυλίας του Πάνου Καμμένου μετά από τη μήνυση των αδίκως δειχθέντων πολιτών. Αυτή η ασπίδα προστασίας λειτουργεί τόσο προκλητικώς σε όλη τη διάρκεια αυτού του ανίερου κυβερνητικού συνεταιρισμού.\nΕφθασαν στο σημείο οι βουλευτές του ΣΥΡΙΖΑ να του αναγνωρίσουν το δικαίωμα ασυλίας ακόμη και για την περίπτωση κατά την οποία ο Δήμος Καλλιθέας είχε κινήσει διαδικασία ποινικής δίωξής του για πολεοδομικές παραβάσεις, στο ακίνητο που κληρονόμησε από τον πατέρα του, επί της λεωφόρου Συγγρού. Με το εκπληκτικό επιχείρημα ότι, αφού στο ακίνητο αυτό στεγάζεται και το πολιτικό γραφείο του Καμμένου, άρα η δίωξη για τις πολεοδομικές αυθαιρεσίες ήταν… πολιτική.\nΑυτή την πρακτική να καθίσταται με τις ψήφους της εκάστοτε πλειοψηφίας η Βουλή των Ελλήνων καταφύγιο για… τσάμπα μάγκες, δεν προβλέπεται βεβαίως να την καταργήσει και η επιχειρούμενη αναθεώρηση του Συντάγματος. Οχι να βγάλουμε και τα μάτια μας... Καμμένοι χρήσιμοι ως «αναγκαίο κακό» θα υπάρχουν πάντοτε και θα τους παρέχεται καθεστώς προστασίας έναντι του νόμου.


Αυτό είναι το νέο VW Passat | Athens Voice\nΔιαβάστε για το νέο Volkswagen Passat και την κορυφαία υβριδική του έκδοση GTE.\nΤο παγκόσμιο best-seller στην κατηγορία των μεσαίων σεντάν. Με περισσότερες από 30 εκατομμύρια πωλήσεις σε όλο τον κόσμο, έχει αποτελέσει σημείο αναφοράς στην κατηγορία του σε σχεδόν πέντε δεκαετίες εμπορικής καριέρας.\nΜε ιδιαίτερες γραμμές και ευρεία χρήση LED φώτων στο εξωτερικό, ένα ολοκαίνουργιο εσωτερικό στο οποίο κυριαρχούν ο ψηφιακός πίνακας οργάνων και τελευταίας γενιάς συστήματα infotainment, το νέο Passat προσφέρει hi-tech οδηγική ευχαρίστηση.\nΔιαθέτει καινοτόμες τεχνολογίες ασφάλειας και υποβοήθησης, υπό το διακριτικό τίτλο IQ Drive, φέρνοντας οδηγό και επιβάτες ένα βήμα από την αυτόνομη οδήγηση. Το αυτοκίνητο επικοινωνεί με τον οδηγό του μέσα από ένα τιμόνι που αισθάνεται το άγγιγμά του, στην υβριδική έκδοση GTE κινείται με μηδενικούς ρύπους, ενώ παραμένει μόνιμα συνδεμένο με το διαδίκτυο, προσφέροντας υπηρεσίες από τον κόσμο των smartphones.\nΤο νέο Passat θα διατίθεται με, ισχυρούς και ταυτόχρονα οικονομικούς κινητήρες τόσο βενζίνης όσο και πετρελαίου καθώς και την κορυφαία υβριδική έκδοση GTE, η οποία μπορεί να κινηθεί αποκλειστικά με ηλεκτρική ενέργεια για απόσταση έως και 56 χιλιόμετρων, εκπέμποντας μηδενικούς ρύπους.\nWhat about GTE?\nΣτην κορυφή της γκάμας του νέου μοντέλου βρίσκεται η έκδοση Passat GTE. Πρόκειται για το πρώτο μιας νέας γενιάς plug-in υβριδικών μοντέλων Volkswagen με σημαντικά μεγαλύτερη ηλεκτρική αυτονομία. Καθοριστικό στοιχείο η μπαταρία με υψηλότερο ενεργειακό περιεχόμενο. Στο νέο Passat είναι ενισχυμένη κατά 31%, καθώς με ενεργειακή χωρητικότητα 13 kWh η ηλεκτρική αυτονομία σύμφωνα με τον κύκλο WLTP έχει αυξηθεί στα 56 χιλιόμετρα.\nΣτις μεγαλύτερες αποστάσεις και σε ταχύτητες πάνω από τα 140 χλμ./ώρα ο ισχυρός ηλεκτροκινητήρας υποστηρίζει τον οικονομικό κινητήρα βενζίνης (1.4 TSI) του Passat GTE. Η ηλεκτρική ισχύς λειτουργεί ως μια πρόσθετη παροχή ενέργειας που εξασφαλίζει έναν πολύ ιδιαίτερο τρόπο απόδοσης της ισχύος, ειδικά στο σπορ πρόγραμμα λειτουργίας "GTE". Κι αυτό γιατί οι ηλεκτροκινητήρες παρέχουν άμεσα τη μέγιστη ροπή τους.\nΤο Passat GTE συνδυάζει τα πλεονεκτήματα της ηλεκτροκίνησης με τα χαρακτηριστικά ενός αυτοκινήτου ικανού να καλύψει μεγάλες αποστάσεις, με αποτέλεσμα τη δημιουργία ενός από τα πλέον οικονομικά μεσαία μοντέλα που είναι διαθέσιμα σήμερα. Επιπλέον, το PassatGTE των 218 ίππων (160 kW) είναι ένα από τα πρώτα οχήματα της κατηγορίας του που καλύπτει σήμερα τις αυστηρότατες προδιαγραφές εκπομπής ρύπων Euro 6d που θα ισχύσουν για τα νέα αυτοκίνητα από το 2021!\nΚαι διαισθητικό τιμόνι\nΗ Volkswagen εξελίσσει τη διαισθητική λειτουργία καθώς και τεχνολογίες που λειτουργούν σε μεγάλο βαθμό αυτόματα. Το νέο Passat είναι το πρώτο Volkswagen παγκοσμίως με διαισθητικό τιμόνι, το οποίο αναγνωρίζει το άγγιγμα του οδηγού παρέχοντας μια διαδραστική διασύνδεση για συστήματα όπως το TravelAssist.\nTravel Assist – Η πρωτοποριακή τεχνολογία IQ.DRIVE\nTo IQ.DRIVE, η ομπρέλα των συστημάτων υποβοήθησης του οδηγού της Volkswagen, συνδυάζει τεχνολογίες που οδηγούν προς την αυτόνομη οδήγηση. Σε αυτές περιλαμβάνεται το νέο TravelAssist. Έτσι το Passat θα είναι το πρώτο Volkswagen που θα μπορεί να κινείται ημιαυτόνομα και με υποβοήθηση πρακτικά σε ολόκληρη την κλίμακα ταχυτήτων, από 0 έως 210 χλμ./ ώρα (από τα 30 έως τα 210 χλμ./ ώρα όταν το κιβώτιο είναι χειροκίνητο). Έτσι λοιπόν το Passat εκπροσωπεί την πιο προηγμένη έκδοση του IQ.DRIVE μέχρι στιγμής.\nΗ τιμή εκκίνησης του νέου Passat αρχίζει από 27.300 ευρώ (έκδοση βενζίνης 1.5 TSI ACTEvo 150 ps Elegance), ενώ με την ίδια τιμή θα διατίθεται και η πετρελαιοκίνητη έκδοση 1.6 TDI 120ps DSG Executive.


Εορταστική στρατηγική για λιγότερα κιλά | Γιάννης Δημακόπουλος\nΑρχική Άρθρα Διαχείριση βάρους Εορταστική στρατηγική για λιγότερα κιλά\nΤο εορταστικό κλίμα βρίσκεται σε πλήρη εξέλιξη και πέρα από τη χαρά και τη θαλπωρή των στιγμών με φίλους και την οικογένειά μας, κουβαλάει μαζί του και πολλές διατροφικές προκλήσεις. Από τα αγαπημένα για πολλούς Χριστουγεννιάτικα γλυκά έως τα τραπέζια κατά τη διάρκεια ονομαστικών εορτών, τα οικογενειακά γεύματα τις ημέρες των Χριστουγέννων, της Πρωτοχρονιάς και των Θεοφανείων κάνει την προσπάθειά μας να διατηρήσουμε το σωματικό μας βάρος να φαίνεται “βουνό”.\nΑν και δεν χρειάζεται να νιώθουμε ενοχές που θα απολαύσουμε το φαγητό περισσότερο αυτή την περίοδο, θα ήταν καλό να αποφύγουμε την αύξηση του σωματικού μας βάρους. Αυτό μπορούμε να το επιτύχουμε μόνο με την κατάλληλη προετοιμασία και στρατηγική.\nΠώς να οργανώσετε το φαγητό σας;\nΞεκινήστε με ένα ποιοτικό πρωινό. Επιλέξτε προϊόντα ολικής άλεσης (π.χ. ψωμί, νιφάδες βρώμης) τα οποία έχουν αυξημένη περιεκτικότητα σε φυτικές ίνες και κατά συνέπεια θα σας βοηθήσουν να νιώθετε χορτάτοι για περισσότερο. Ακόμη, προσθέστε ένα φρούτο στο πρωινό σας το οποίο θα σας δώσει και περισσότερη ενέργεια για να ξεκινήσετε την ημέρα σας. Αν επιλέξετε να φάτε ένα πιο διαφορετικό πρωινό λόγω των γιορτών, προσθέσετε λαχανικά. Για παράδειγμα, αν αποφασίσετε να φτιάξετε μια ελαφριά ομελέτα με ένα αυγό και δυο ασπράδια, προσθέστε πιπεριά, ντομάτα, σπανάκι και μανιτάρια, έτσι ώστε να πετύχετε πιο εύκολα τους ημερήσιους στόχους κατανάλωσης λαχανικών.\nΟργανώστε το γεύμα σας. Αντί να ξεκινήσετε το γεύμα σας τσιμπολογώντας από όλα τα πιάτα που μπορεί να έχετε μπροστά σας σε ένα τραπέζι, φτιάξτε το πιάτο σας πριν ξεκινήσετε να τρώτε. Στο ένα δεύτερο του πιάτου προσθέστε σαλάτα, στο ένα τέταρτο μια ανάλογη με τις ανάγκες σας ποσότητα πρωτεΐνης, όπως για παράδειγμα ψάρι, κοτόπουλο ή κόκκινο κρέας, ενώ στο εναπομείναν ένα τέταρτο, μια ποσότητα υδατανθράκων, όπως για παράδειγμα ρύζι, ζυμαρικά, ψωμί κ.λπ. Ακόμη, αν είστε χορτοφάγος ή δεν θέλετε να καταναλώσετε κρέας, μπορείτε να επιλέξετε όσπρια, τα οποία αποτελούν μια καλή πηγή πρωτεΐνης και υδατανθράκων ταυτόχρονα, ενώ δεν περιέχουν ζωικό λίπος. Επιπλέον αυτών μπορείτε να καταναλώσετε και λίγα γαλακτοκομικά μαζί με το γεύμα σας.\nΠροσέξτε τις μέρες μετά από ένα τραπέζι. Αν είστε ο οικοδεσπότης ή αν φύγετε από κάποιο τραπέζι με ταπεράκι που περιέχει ένα αγαπημένο φαγητό που μόλις γευτήκατε, τότε η διατροφική σας πρόκληση επεκτείνεται και για τις επόμενες ημέρες. Σε αυτή την περίπτωση προσπαθήστε να αποφύγετε τις επισκέψεις στο ψυγείο για τσιμπολόγημα και οργανώστε το φαγητό σας κατά τη διάρκεια του γεύματος που θα ακολουθήσει την επόμενη ημέρα. Αν θέλετε την επόμενη μέρα να προσέξετε λίγο παραπάνω, μπορείτε να καταναλώσετε το φαγητό που έχει μείνει από την προηγούμενη μαζί με άφθονη σαλάτα, ενώ, αν έχετε σκοπό να μην είστε πιο προσεκτικός, ακολουθήστε την οργάνωση του πιάτου όπως περιγράφηκε.\nΑλκοόλ, σνακ και γλυκά. Τα αλκοολούχα ποτά παρέχουν ενέργεια, δηλαδή θερμίδες. Ένας τρόπος να περιορίσετε την ποσότητα των ποτών στις γιορτές είναι να εναλλάσσετε τα αλκοολούχα ποτά με ένα ποτήρι νερό. Ακόμη, φροντίστε ώστε μια φιάλη νερό να είναι πάντα διαθέσιμη στο τραπέζι σε περίπτωση που διψάσετε. Όσον αφορά στα γλυκά, τα Χριστούγεννα είναι εύκολο να ξεφύγετε στην ποσότητα που θα καταναλώσετε. Για αυτό το λόγο, φροντίστε να μην έχετε γλυκά διαθέσιμα στο σπίτι παρά μόνο όταν είναι απαραίτητο για να κεράσετε κάποιο καλεσμένο σας. Η συνεχής έκθεση σε γλυκά δεν θα σας βοηθήσει να αντισταθείτε. Αντιθέτως, προσπαθήστε να έχετε διαθέσιμες πιο υγιεινές αλλά συνάμα Χριστουγεννιάτικες επιλογές για σνακ όπως κάστανα, μη αλατισμένους ξηρούς καρπούς, καθώς και φρέσκα ή αποξηραμένα φρούτα.\nΟργανώστε τη συμπεριφορά σε σχέση με το φαγητό σας\nΚαταναλώστε το φαγητό συνειδητά. Προσπαθήστε να “ακούσετε” το αίσθημα της πείνας και του κορεσμού στο σώμα σας, το οποίο είναι διαφορετικό από εκείνο της λαχτάρας για φαγητό. Σκεφτείτε πότε πραγματικά πεινάτε και θα θέλατε να καταναλώσετε κάποιο φαγητό που σας αρέσει ή γλύκισμα. Ακόμη, αναλογιστείτε ποια ποσότητα θα ήταν εκείνη που πραγματικά θα ικανοποιούσε την πείνα σας. Αντί να το καταναλώσετε όρθιος και βιαστικά, επειδή το βρήκατε μπροστά σας, περιμένετε μέχρι το επόμενο γεύμα και καταναλώστε το ως μέρος αυτού.\nΚαταγράψτε το φαγητό που καταναλώνετε. Η αυτό-παρατήρηση είναι μια σημαντική δεξιότητα όσον αφορά στη διατήρηση ή απόκτηση ενός υγιούς σωματικού βάρους. Προσπαθήστε να καταγράψετε οτιδήποτε καταναλώνετε κατά τη διάρκεια των γιορτών. Θα μπορούσατε για παράδειγμα να χρησιμοποιήσετε ένα απλό χαρτί, το ημερολόγιο σας, μια εφαρμογή στο κινητό (π.χ. το σημειωματάριο) ή ακόμα και να φωτογραφίσετε το γεύμα σας με το κινητό σας. Αυτό θα σας βοηθήσει να θυμάστε πιο εύκολα τι έχετε ήδη φάει κατά τη διάρκεια της τρέχουσας ημέρας και να έχετε επίγνωση του τι τρώτε, δεξιότητες που θα σας βοηθήσουν να μην ξεφύγετε πολύ. Επιπρόσθετα, αν αποφύγετε τους περισπασμούς (όπως για π.χ. την παρακολούθηση τηλεόρασης) κατά τη διάρκεια του γεύματός σας θα καταφέρετε να περιορίσετε την πρόσληψη θερμίδων.\nΚάντε μια μικρή βόλτα για περπάτημα μετά το γεύμα σας. Είτε μόνος είτε με διαθέσιμη παρέα, και αν ο καιρός το επιτρέπει, αποφύγετε να καθίσετε όλο το απόγευμα στον καναπέ του σπιτιού. Προσπαθήστε να κάνετε ένα μικρό περίπατο διάρκειας 15 λεπτών αμέσως μετά το γεύμα, ο οποίος θα βοηθήσει το σώμα σας να διαχειριστεί καλύτερα και το φαγητό που μόλις κατανάλωσε.\nΣτο τέλος αυτής της περιόδου και, παρόλο που είχατε τις καλύτερες προθέσεις, ενδέχεται να έχετε αυξήσει λίγο το σωματικό σας βάρος. Θυμηθείτε, όμως, ότι αυτό θα δημιουργήσει ουσιαστικό πρόβλημα μόνο όταν γίνει συνήθεια. Αν στη συνέχεια επιστρέψετε σε πιο ισορροπημένες συνήθειες διατροφής και άσκησης, τότε το βάρος σας θα ακολουθήσει.


Θεσσαλονίκη: Υπόθεση ασέλγειας σε βάρος 6χρονης - ThessPress\nΑρχική ΘΕΣΣΑΛΟΝΙΚΗ Θεσσαλονίκη: Υπόθεση ασέλγειας σε βάρος 6χρονης\nΘεσσαλονίκη: Υπόθεση ασέλγειας σε βάρος 6χρονης\nΣοκ προκαλεί μία νέα υπόθεση ασέλγειας σε βάρος ανήλικης στη δυτική Θεσσαλονίκη.\nΆνδρες της ΕΛ.ΑΣ. προχώρησαν στη σύλληψη ενός 19χρονου Αφγανού, ο οποίος φέρεται, σύμφωνα με την καταγγελία της μητέρας από τη Συρία, να προχώρησε σε ασελγείς πράξεις σε βάρος της 6χρονης κόρης της.\nΟ 19χρονος σύμφωνα με την αστυνομία, φιλοξενούνταν στο σπίτι της οικογένειας στην περιοχή των Αμπελοκήπων στη Θεσσαλονίκη.\nΗ μητέρα της ανήλικης κατήγγειλε χθες ότι ο 19χρονος συλληφθείς προέβη σε ασελγείς πράξης σε βάρος της κόρης της μέσα στο σπίτι που διέμεναν. Το περιστατικό σημειώθηκε ενώ η μητέρα απουσίαζε από το σπίτι. Όταν επέστρεψε η μητέρα, είδε τον 19χρονο να προβαίνει σε ασελγείς πράξεις σε βάρος της 6χρονης.\nΠροηγούμενο άρθροΌπου και όποτε χρειάζεται\nΕπόμενο άρθροΒεβηλώνουν ελληνορθόδοξα μνημεία στον Πόντο


Άντρες και φετίχ: Ποια, περίεργα, μέρη του σώματός μας λατρεύουν; - Queen.gr\nΆντρες και φετίχ: Ποια, περίεργα, μέρη του σώματός μας λατρεύουν;\nΞέχνα το στήθος και τα οπίσθια\nΛοιπόν οι καιροί έχουν αλλάξει κάτι που σημαίνει ότι όπως τα πράγματα είναι πλέον διαφορετικά έτσι ακριβώς είναι και οι σχέσεις αλλά και το σεξ. Kαι μπορεί παλιότερα να υπήρχαν πολύ συγκεκριμένες κινήσεις, γούστα και προτιμήσεις, και το σεξ να ήταν πιο συγκεκριμένο, λίγο βαρετό, και σίγουρα χωρίς καμία έκπληξη πλέον, η φαντασία και η πρωτοτυπία έχουν μπει στο πρόγραμμα, με αποτέλεσμα ακόμα και το ιεραποστολικό, να θεωρείται πια ξεπερασμένο. Το ακόμα πιο εντυπωσιακό δε, είναι οι συμπαθέστατοι άντρες, οι οποίοι έχουν πλέον εξελιχθεί τόσο πολύ, που έχουν αναγάγει μία απλή συνεύρεση σε ολόκληρο... σενάριο πορνό, Όχι μόνο με τις στάσεις και με την... βία που ασκούν-σε φυσιολογικά πάντα πλαίσια-αλλά ακόμα και με διάφορες ιδιαίτερες προτιμήσεις που μπορεί να έχουν. Ήρθε η ώρα να ξεχάσεις το στήθος και τα οπίσθια ως φετίχ και να εισαχθείς σε έναν νέο κόσμο ο οποίος αδιαφορεί για τα προαναφερθέντα και δίνει βάση σε κάποια άλλα σημεία του σώματος. Έχουμε και λέμε...\n1. Πατούσες: Ας μας επιτραπεί η έκφραση, αλλά η πατούσα είναι το νέο... στήθος και θα σου εξηγήσουμε αμέσως γιατί. Δεν υπάρχει άντρας που να μη γοητεύεται από μία περιποιημένη, απαλή και καθαρή πατούσα-το τελευταίο το λαμβάνουμε ως δεδομένο γιατί αλλιώς θα αισθανθούμε κάπως-κάτι που κάνει τη φαντασία του να οργιάζει. Όχι μόνο για τη γνωστή χρήση της πατούσας στο σεξ, αλλά ακόμα και γιατί μπορεί να τον φτιάχνει ως εικόνα. Το θέμα στην προκειμένη είναι να είσαι ευνοημένη από τη φύση. Κάτι που σημαίνει ότι αν φοράς νούμερο 42 και τα δάχτυλά σου έχουν το μήκος καλαμακίου, από αυτό που πίνουμε τον καφέ, τότε σόρυ αλλά τα κάτω άκρα δεν είναι το δυνατό σου σημείο. Πάντως, ευχή και κατάρα σου δίνουμε, μην εμφανιστείς με απεριποίητο νύχι στον καλό σου γιατί είναι σίγουρο ότι θα πάθει εγκεφαλικό. Πέστε να μας φάτε, αλλά ισχύει.\n2. Μύτη: Έχεις την κλασική ελληνική αγέρωχη μύτη με την κούρμπα που θυμίζει έντονα ελληνικό άγαλμα; Μη στενοχωριέσαι βρε κορίτσι μου. Μπορεί το να ποζάρεις προφίλ να είναι απαγορευτικό για σένα, ίσως και όχι βέβαια αν είσαι ok με αυτό, αλλά να ξέρεις το εργαλείο που έχεις στο πρόσωπό σου είναι ικανό να χαρίσει επικίνδυνες σκέψεις σε έναν άντρα. Αυτό σημαίνει ότι όλο και περισσότεροι άντρες γουστάρουν τις μεγάλες μύτες, κυρίως σε ότι έχει να κάνει με μία συγκεκριμένη στάση στο σεξ, την 69 αν δεν κάνουμε λάθος, μη σου πούμε κιόλας ότι την αναζητούν. Οπότε, μπορεί να μην μπορέσεις ποτέ να φορέσεις χαλκά στην μύτη, γιατί δε θα είναι ωραίο, αλλά άντρα δεν πρόκειται να χάσεις εξαιτίας της.\n3. Πλάτη: Η αλήθεια είναι ότι η πλάτη έχει γίνει πια σχεδόν τόσο αγαπημένη όσο και τα οπίσθια. Καλά δε συζητάμε να είναι γυμνασμένη και φυσικά απαλή. Εκεί τον έχεις τρελάνει! Αλλά ακόμα και την τέλεια πλάτη να μην έχεις, ναι ξέρουμε δεν προλαβαίνεις να γυμναστείς, δεν υπάρχει λόγος να του εμφανίζεσαι με τη χαρακτηριστική τριχούλα χαμηλά στην μέση, καταραμένες ορμόνες, ούτε και με το σπυρί με πύον, το οποίο δείχνει να τον απειλεί ανά πάσα ώρα και στιγμή. Κάνε μία απολέπιση, κάνε και μία αποτρίχωση, μην πας ξυπόλυτη στα αγγούρια βρε κορίτσι μου. Είπαμε έχει φετίχ ο άνθρωπος.\n4. Koιλιά: Και φυσικά δε θα μπορούσε να μείνει εκτός η κοιλιά η οποία προτιμάται από τα αγόρια ακόμα και ως... μαξιλάρι, για να ξαποσταίνουν και να μας νιώθουν και κοντά τους. Δεν ξέρουμε τι σου έχουν πει, αλλά να ξέρεις ότι στους άντρες δεν αρέσουν και τόσο οι κοιλιακοί, καλά δεν εννοούμε να έχεις κοιλιά που κρέμεται, αλλά αν δεν έχεις και το six pack του Stalone, δε θα χαλαστούν κιόλας. Γενικά λατρεύουν να είναι απαλή και εύπλαστη, δεν εννοούμε χαλαρή-προσοχή τα όρια είναι πολύ αυστηρά και συγκεκριμένα, αλλά απαλή και μυρωδάτη. Άπλωσε τα γαλακτώματά σου κάνε και την απολέπισή σου και κάντου το καλύτερο δώρο.


η ποίηση πρέπει να γίνεται απ’ όλους, όχι από έναν: Καθείς με την συλλογιστική του, κι' ο λιμπεράλ με την κουτή οικιστική αντίληψη του\nΑναρτήθηκε από Λέων Υγρός στις 2:05 μ.μ.\nΛέοντας Υγρός 7 Ιουλίου 2012 - 2:05 μ.μ.\nΕπειδή κυκλοφορύν εκεί έξω αμέτρητα μυαλά περιορισμένης ευθύνης το παρόν ποστ έχει ξεκάθαρο στόχο την κριτική των λίμπεραλ πολιτικών απόψεων του κύριου Μανδραβέλη και όπως είναι φανερό σε καμία περίπτωση δεν έχω σκοπό να τον θίξω σε προσωπικό επίπεδο. Αυτή η διευκρίνιση θεωρώ ότι είναι απαραίτητη από την στιγμή που έχω διαλέξει την πλευρά της ανώνυμης κριτικής. Η αρχική φωτογραφία, λοιπόν, και ο τίτλος εμπίπτουν στο μαλακό υπογάστριο της σάτιρας και του χιούμορ.\nΑνώνυμος 24 Αυγούστου 2012 - 6:52 μ.μ.\nΜια χάρη θα ήθελα να σου ζητήσω: ΄όταν είναι να παραπέμψεις σε Δημου, λέγε το από την αρχή, γιατι η ζημιά που έπαθα από την τρίτη θέση είναι ανεπανόρθωτη.\n"Στα καθεστώτα ισότητας επί δεκαετίες δεν εμφανίστηκαν σημαντικές νέες εφευρέσεις (π.χ. ένα νέο φάρμακο), ούτε αξιόλογο καλλιτεχνικό έργο. (Οι δημιουργοί ήταν είτε κρατικοί υπάλληλοι είτε στα στρατόπεδα.)"\nΑν και το τελευταίο που θέλω να κάνω είναι να υπερασπιστώ την ΕΣΣΔ, το ανεκδοτάκι με το μολύβι, το διάστημα, την Αμερική και την ΕΣΣΔ το ξέρεις φαντάζομαι έτσι? Αν το άκουγαν αυτό οι σφιχτόκωλοι νεοφιλελέ καθηγητές του πολυτεχνείου θα γελούσαν τουλάχιστον!\nΛέοντας Υγρός 24 Αυγούστου 2012 - 10:43 μ.μ.\n΄Καλησπέρα φίλε jkl\nΟφείλω να ομολογήσω ότι το ανεκδοτάκι δεν το γνωρίζω. Τώρα κατά πόσο ήταν ο Καζιμίρ Μάλεβιτς ή ο Καντίνσκυ και η Πόποβα μέσα σε γκούλαγκ και δημιουργούσαν, είναι ένα ανόητο ερώτημα. Περιέργως πως, ο κύριος Δήμου δεν είναι ενήμερος για τον Κονστρουκτιβισμό παρόλο που η ελληνική αστική τάξη σπατάλησε περιουσίες ολόκληρες για να αποκτήσει τα έργα των Ρώσων εικαστικών πρωτοπόρων!\nΥγ: Μακρία κι' από μένα η υπεράσπιση κάθε ολοκληρωτισμού. Άλλωστε και ο Λοτρεαμόν δήλωνε ότι η ποίηση πρεπει να γίνεται από όλους και όχι από μία περιορισμένη μερίδα εικαστικών. (έτσι για να το παραφράσω λίγο)\nΑνώνυμος 25 Αυγούστου 2012 - 8:57 μ.μ.\nΤο ανεκδοτάκι έχει ως εξής:\nΣτον αγώνα δρόμου μεταξύ ΕΣΣΔ και ΗΠΑ για το πως θα μπορούν οι αστροναύτες να γράφουν αποτελεσματικά σε συνθήκες ανυπαρξίας βαρύτητας, οι αμερικάνοι επινόησαν ένα στυλό και δαπάνησαν σε έρευνα 200 εκατομμύρια δολάρια. Η ΕΣΣΔ απλά έδωσε στους αστροναύτες της μολύβια:)\nΓενικά ο Δήμου είναι κλασική περίπτωση μικροαστού διανοούμενου που ό,τι λέει βρωμάει ιδεολογία.\nΚαι θα μπορούσαμε επίσης να πούμε στον κ.Δήμου (και αφήνοντας στην άκρη το γεγονός ότι η ΕΣΣΔ κέρδισε τον αγώνα στο διάστημα- βαρύ πλήγμα για τους περήφανους "Δυτικούς") ότι μεγάλο μέρος των εφευρέσεων της Δύσης όσων αφορά την τεχνολογία δεν προέκυψε από την "ελεύθερη δραστηριότητα" και την "δημιουργική πρωτοβουλία" των πολιτών της, αλλά εν καιρώ (ψυχρο)πολέμου με επιστήμονες να δουλεύουν μέρα νύχτα νομίζοντας πως δουλεύουν για τη δημοκρατία αλλά και με την στρατολόγηση επιστημόνων που προηγουμένως δούλευαν για το ναζιστικό καθεστώς.\nΛέοντας Υγρός 25 Αυγούστου 2012 - 10:49 μ.μ.\nΈχεις απόλυτο δίκιο σ' αυτά που λες. Και μόνο την πυρηνική σχάση του ατόμου να φέρουμε ως παράδειγμα αρκεί. Ο Δήμου αναπτύσσει αρκετές αρλουμπολογίες στην στήλη του φρι πρες που διατηρεί ως θύμα της αυταπάτης του να δέχεται τον καπιταλισμό ώς νομοτέλεια. Πολλές φορές μου θυμίζει τις ασυναρτησίες που εκστομίζει μία άλλη νεοφιλελεύθερη οικονομολόγος: η Μιράντα Ξαφά. Φοβερή περίπτωση κι' αυτή! Δυστυχώς είναι τόσα τα στραβά αυτής της κοινωνικής διάρθρωσης που οι αντιφάσεις της, την οδηγούν στο έσχατο καταστροφικό σημείο. Το ζητούμενο είναι ότι όλοι όσοι θεωρούμε τους εαυτούς μας ανθρωπιστές θα πρέπει να δώσουμε τιτάνιο αγώνα για να αποφύγουμε τις ολέθριες συνέπειες αυτού του τέλους.\nΑνώνυμος 26 Αυγούστου 2012 - 1:01 π.μ.\nΜην ξεχνάμε ότι ο Δήμου είναι "σύντροφος":\nΒασικά θέλει πολύ προσοχή διότι δεν πρέπει με αυτά που λέμε να δίνουμε έμμεσα λευκό χαρτί στην εκμετάλλευση που επικρατεί παντού. Αν και γνωρίζω τι παρήγαγε ο λενινισμός, δεν μπορώ να συμφωνώ με τον κάθε τυχάρπαστο που επειδή οι φιλοδοξίες του είναι να συμμετάσχει και αυτός στην γενική αδικία, καταδικάζει τα σταλινικά πεπραγμένα ως κομμουνιστικά. Γενικά ο Στάλιν και η ΕΣΣΔ (και οι Πολ Ποτ κλπ) είναι πλέον το σκιάχτρο που οι εν λόγω χαβαλέδες αρέσκονται να καίνε. Αυτό όμως που έχουν στο μυαλό τους δεν είναι τα Γκουλάγκ και οι δολοφονίες. Δεν είναι η ανελευθερία και η απουσία δημοκρατίας. Αυτά τα έχουν χεσμένα. Πλέον το βρίσκω αρκετά διασκεδαστικό να εξισώνουν ΕΣΣΔ και τους Ναζί(Άουσβιτς), όσο αποκρουστικά πράγματα κι αν έγιναν στην πρώτη. Καταλαβαίνω τι έχει στο μυαλό του και τι φοβάται ότι θα χάσει: έχει ενα ψιλικατζίδικο το οποίο θέλει να το κάνει αλυσίδα, αντιλαμβάνεται τον εαυτό του όπως οι αστρονόμοι τον Ήλιο (κέντρο του ηλιακού συστήματος) και στις κοινωνικές του σχέσεις μεταχειρίζεται τους άλλους ως μέσα για να εξυπηρετήσει τους ιδιαίτερους σκοπούς του(Μαρξ). Ο τιτάνιος αγώνας είναι να μπορέσουμε να βρούμε ένα σημείο να σταθούμε ώστε να μην γινόμαστε, άθελά μας, απολογητές της εργασίας και του συστήματος που υποβαστάζει.\nΛέοντας Υγρός 26 Αυγούστου 2012 - 1:57 μ.μ.\nJKL καλή σου μέρα.\nΜου δίνεις πολύ καλή πάσα για εποικοδομητικό διάλογο. Αρχικά θα τοποθετηθώ στο θέμα του Δήμου. Προσωπικά δεν θεωρώ τον εαυτό μου αναρχικό αλλά διαλεκτικό άρα και ορκισμένο πολέμιο κάθε εξουσίας προσωποποιημένης τε και απρόσωπης. Ο καθένας βέβαια μπορεί να δηλώνει ότι γουστάρει όμως αμβιβάλλω καθ' ολοκληρίαν για το κατά πόσο η ιδιότητα του αναρχικού μπορεί να είναι συμβατή με την αποδοχή βραβείων. Για να μην μας πουνε όμως και μικρόψυχους ας του αναγνωρίσουμε το θετικό της δημοσίευσης του παρακάτω συνδέσμου:\nΜπορεί ο συγγραφέας της να εξυπηρετούσε πολιτικές σκοπιμότητες (εγώ ούτως ή άλλως ήμουν στις πρώτες τάξεις του δημοτικού όταν συνέβησαν τα γεγονότα του Καλτεζά για να έχω την δική μου άποψη) αλλά αυτές πέθαναν μαζί με την εποχή τους. «Verba volant, scripta manent» και όταν αυτά εκφράζουν την αλήθεια τότε και η αξία τους παραμένει διαχρονική. Προσωπικά έχω παραπέμψει πολλούς αδαείς στο συγκεκριμένο κείμενο και ορισμένοι από αυτούς μπόρεσαν να δουν το δίκαιο της αλήθειας αυτής.\nΜε βρίσκεις απόλυτα σύμφωνο στο θέμα της προσοχής λόγων και έργων. Όμως εδώ έχουμε συγκριτικό πλεονέκτημα απέναντι στους άλλους γιατί είμαστε εξ' ορισμού από την πλευρά της ορθής λογικής. Αυτό δεν συνεπάγεται ότι δεν θα κάνουμε και λάθη ωστόσο ξέρουμε καλά την αξία της αυτοκριτικής κι' αυτό είναι που μετράει.\nΗ αυτοκριτική είναι που μας οδήγησε να αντιληφθούμε πως ο κομμουνισμός πλέον ως λέξη έχει αποκτήσει δύσοσμο άρωμα αφού οι λενινιστές του γάμησαν τη μάνα (όπως λέει και ο σύντροφος Αθέμιτα). Όμως τώρα βρισκόμαστε σε ιστορικό σταυροδρόμι και αναγκαστικά θα πρέπει να προχωρήσουμε χωρίς τους νεκρούς. Θα πρέπει δλδ να βρούμε άλλον νεολογισμό για την ισότητα και την ελευθερία περίπου όπως έκαναν οι καταστασιακοί για να δώσω ένα παράδειγμα.\nΤέλος απολογητές της αφηρημένης εργασίας δεν θα γίνουμε για κανέναν κερατά γιατί απλουστατα γνωρίζουμε από βιωματική εμπειρία επειδή το νιώθουμε στο πετσί μας ότι αυτή είναι η ρίζα του κακού και της καθημερινής αλλοτρίωσης. Οι τεχνολογικές δυνατότητες για το ξεπέρασμα του καπιταλισμού είναι μπροστά μας. Είναι αυτές που ευθύνονται για το κατάντημα του. Το μόνο που έχουμε να κάνουμε είναι να τις διασπείρουμε στην κοινωνία βασίζοντας τες στην αυθεντική δημοκρατία κι' όχι τη γιαλαντζί που έχουμε τώρα. Βεβαίως είμαστε στην αρχή αυτού του αγώνα και τα περιθώρια στενεύουν δραματικά αλλά δεν θα χάσουμε και την αισιοδοξία μας.\nΚαι κάτι ακόμα. Είσαι ο πρώτος/η που σχολιάζει εδώ μέσα και είναι ευχάριστο που ο πρώτος σχολιαστής έχει υψηλό πνεύμα γόνιμου και κριτικού διαλόγου. Σ' ευχαριστώ πολύ, να προσέχεις τις κακοτοπιές και πάλι εύχομαι καλή σου μέρα.\nΚαλημέρα Poetry και ευχαριστώ για τα καλά σου λόγια\nΩραίο και σωστό θα έλεγα το κείμενο, αν και το τραβάει από τα μαλλιά εκεί με την Αγγλία και την Ουγκάντα. Το γεγονός ότι ένας δεδηλωμένος φιλελεύθερος εμφανίζεται υποστηρικτικός ως προς τον αναρχισμό (εν μέρει) δεν θα έπρεπε να μας ξαφνιάζει αλλά να μας βάζει σε υποψίες. Αν το δούμε από την ανάποδη, είναι ο αναρχισμός που έχει μια στενή συνάφεια με τον φιλελευθερισμό -και γιαυτό εξάλλου οι πρώην αναρχικοί καταλήγουν συνήθως απολογητές φιλελεύθεροι επειδή κάτι τους βρώμισε στις πράξεις ορισμένων ομάδων "του χώρου".\nΓια τον κομμουνισμό:\nΤο να χτυπάμε τον λενινισμό σε μια περίοδο που δεν υπάρχει πουθενά (εξαιρουμένης της Ελλάδας) νομίζω είναι σπατάλη δυνάμεων. Προσωπικά πιστεύω πως ο κομμουνισμός λαθραία έχει ταυτιστεί με τα καθεστώτα τα οποία έχει ταυτιστεί και οι αντιδραστικοί, κατά παράδοξο τρόπο, τον εχθρεύονται όχι για εξαιτίας της μεσολάβησης των καθεστώτων, αλλά περισσότερο για αυτό που πραγματικά σημαίνει. Μην υποτιμάς την αστική κουτοπονηριά. Ως εκ τούτου δεν το θεωρώ μάταιο (ίσα ίσα) να παλέψω για αυτή τη λέξη, όπως δεν θεωρώ μάταιο να παλέψω και για την άλλη εκπορνευμένη λέξη, την δημοκρατία. Γιαυτό ο αγώνας διεξάγεται όχι μόνο στον δρόμο -χωρίς αυτό να σημαίνει υπεκφυγή ή παραίτηση- αλλά και στον χώρο τον εννοιών και του νοήματος.


Κατάκτησε το 1ο Απόλλων Cup ο ΦΑΣ Νάουσα - Εφημερίδα ΛΑΟΣ Βέροια Ημαθίας\nΚατάκτησε το 1ο Απόλλων Cup ο ΦΑΣ Νάουσα\n20 Αυγ 2014 20:04\nΤο 1ο Απόλλων Cup κατάκτησε ο ΦΑΣ Νάουσα κερδίζοντας τον Εδεσσαϊκό με 5-4 στα πέναλτι. Είχε προηγηθεί η νίκη με 1-0 επί της Βέροιας Κ20/Κ17 με γκολ του Μουρίκι. Πολύ καλές εντυπώσεις άφησε η ομάδα και κυρίως οι Νεαροί παίκτες της οι οποίοι, σιγά-σιγά αρχίζουν να αποκτούν αυτοπεποίθηση και να αφήνουν υποσχέσεις για το άμεσο μέλλον.\nΠαίκτης της Νάουσας είναι ο 21χρονος Γιώργος Αδαμίδης. Ο νεαρός μεσοεπιθετικός που πέρυσι αγωνίστηκε στα Λευκάδια συμφώνησε να συνεχίσει την καριέρα του στην ομάδα του ΦΑΣ.\nΜέλη της Διοίκησης επισκέφθηκαν στο νοσοκομείο τον παίκτη της Νάουσας Σάκη Παπαδή, ο οποίος εγχειρίστηκε με επιτυχία στον ώμο και του ευχήθηκαν εκ μέρους όλου του Δ.Σ. καλή ανάρρωση.


Τι είναι το Περιοδόντιο;\nPosted By : Eleni Aristodemou\nEίναι ένας όρος που περιγράφει τους ιστούς γύρω από το δόντι. Το περιοδόντιο αποτελείται από τα ούλα, τον περιοδόντιο σύνδεσμο και το φατνιακό οστό (εικόνα 1). Ο ρόλος των ιστών αυτών είναι να κρατούν το δόντι στη θέση του μέσα στη γνάθο και να το προστατεύουν από τη μάσηση και τα μικρόβια.\nΤι είναι το φατνιακό οστό;\nΕίναι το οστό το οποίο περιβάλλει τη ρίζα του δοντιού. Ενώνεται με το δόντι μέσω του περιοδοντικού συνδέσμου και έχει το σχήμα της ρίζας του κάθε δοντιού. Εξωτερικά καλύπτεται εντελώς από τα ούλα (εικ\tόνα 1). Όταν το φατνιακό οστό είναι υγιές, τότε καλύπτει πλήρως τη ρίζα. Όταν όμως καταστραφεί, είναι πολύ δύσκολο να δημιουργηθεί ξανά. Ρόλος του είναι να κρατά το δόντι στη θέση του. Επίσης, του παρέχει αγγεία για αιμάτωση και νεύρα για αίσθηση στον πολφό και στο περιοδόντιο (εικόνα 1).\nΤι είναι ο περιοδοντικός σύνδεσμος;\nΟ περιοδοντικός σύνδεσμος βρίσκεται στο χώρο μεταξύ της ρίζας και του φατνιακού οστού (εικόνες 1 και 2). Είναι ένας μοναδικός συνδετικός ιστός, περίπου 0,25 χιλιοστά σε πλάτος, ο οποίος καλύπτει όλη την επιφάνεια της ρίζας (εικόνα 2). Είναι μοναδικός γιατί δεν βρίσκεται πουθενά αλλού στο σώμα μας και δεν αναγεννιέται εύκολα. Αυτό σημαίνει ότι όταν καταστραφεί δεν δημιουργείται ξανά. Ο ρόλος του είναι να συνδέει το δόντι με το φατνιακό οστό και να απορροφά τις δυνάμεις της μάσησης.\nΤα υγιή ούλα!\nΌταν τα ούλα μας είναι υγιή, τότε έχουν ροζ χρώμα, δεν αιμορραγούν ποτέ, είναι σφιχτά και εφάπτονται καλά πάνω στο δόντι (εικόνα 3). Υπό κανονικές συνθήκες, καλύπτουν εντελώς τη ρίζα του δοντιού και την προστατεύουν από ερεθισμούς και μικρόβια. Υπάρχουν δύο είδη ούλων γύρω από τα δόντια μας. Τα κερατινοποιημένα ούλα και τα μη-κερατινοποιημένα ούλα/ το βλεννογόνο (εικόνα 4). Τα κερατινοποιημένα ούλα είναι πολύ σημαντικά για την υγεία των ούλων τόσο γύρω από τα δόντια, αλλά πολύ περισσότερο γύρω από τα εμφυτεύματα. Τα ούλα αυτά είναι σχεδιασμένα από τη φύση να αντέχουν στην τριβή από τραύμα, όπως για παράδειγμα κατά την μάσηση της τροφής ή το βούρτσισμα. Με άλλα λόγια, τα κερατινοποιημένα ούλα μας προστατεύουν από τραυματισμούς και πόνο. Αντίθετα, το βλεννογόνο ή τα μη- κερατινοποιημένα ούλα είναι πολύ λεπτά και δεν είναι σχεδιασμένα να αντέχουν στο τραύμα και στα μικρόβια. Είναι ευαίσθητα και επιρρεπή σε μολύνσεις. Επομένως, είναι επιθυμητό τα δόντια και τα εμφυτεύματα να περιβάλλονται από κερατινοποιημένα ούλα. (Υφίζηση , περι-εμφυτευματίτιδα, πλαστική χειρουργική ουλών)\nΔΕΥΤΕΡΑ-ΤΡΙΤΗ: 9:00-13:00 & 15:00-18:30\nΤΕΤΑΡΤΗ-ΠΕΜΠΤΗ: 9:00-13:00 & 14:00-17:00\nCopyright ©2018 Citrus IT Pro Services. All Rights Reserved


2 Burgers επιλογής + 1 Αναψυκτικό Βίκος 330ml επιλογής 6.20 €7.20 €\n2 Cheeseburgers επιλογής + 1 Αναψυκτικό Βίκος 330ml επιλογής 6.60 €7.60 €\n1 Cheeseburger επιλογής + 1 Burger επιλογής + 1 Αναψυκτικό Βίκος 330ml επιλογής 6.40 €7.40 €\nΠίτα Φιλέτο Κοτόπουλο Μπούτι Πανέ 2.50 €2.50 €\nΠίτα Φιλέτο Κοτόπουλο Στήθος Πανέ 2.50 €2.50 €\nΠίτα Κεφτεδάκια Κοτόπουλο 2.50 €2.50 €\nΠίτα Κεφτεδάκια Κοτόπουλο Σχάρας 2.50 €2.50 €\nΠίτα Φιλέτο Κοτόπουλο Μπούτι Σχάρας Πίτα Φιλέτο Κοτόπουλο Μπούτι Σχάρας (2 τεμάχια) 2.50 €2.50 €\nΠίτα Φιλέτο Κοτόπουλο Στήθος Σχάρας Πίτα Φιλέτο Κοτόπουλο Στήθος Σχάρας (1 τεμάχιο) 2.50 €2.50 €\nΨωμάκι Φιλέτο Κοτόπουλο Μπούτι Πανέ 2.50 €2.50 €\nΨωμάκι Φιλέτο Κοτόπουλο Στήθος Πανέ 2.50 €2.50 €\nΨωμάκι Φιλέτο Κοτόπουλο Μπούτι Σχάρας Ψωμάκι Φιλέτο Κοτόπουλο Μπούτι Σχάρας (2 τεμάχια) 2.50 €2.50 €\nΨωμάκι Φιλέτο Κοτόπουλο Στήθος Σχάρας Ψωμάκι Φιλέτο Κοτόπουλο Στήθος Σχάρας (1 τεμάχιο) 2.50 €2.50 €\nΨωμάκι Κεφτεδάκια Κοτόπουλο 2.50 €2.50 €\nΨωμάκι Κεφτεδάκια Κοτόπουλο Σχάρας 2.50 €2.50 €\nΦιλετάκι Κοτόπουλο Μπούτι Πανέ (τεμάχιο) 0.80 €0.80 €\nΦιλέτο Κοτόπουλο Στήθος Πανέ (τεμάχιο) 1.90 €1.90 €\nΚεφτεδάκι Κοτόπουλο (τεμάχιο) 0.60 €0.60 €\nΦτερούγες Κοτόπουλο Πανέ (τεμάχιο) Φτερούγες Κοτόπουλο Πανέ (2 τεμάχια) 0.90 €0.90 €\nΦιλέτο Κοτόπουλο Μπούτι Σχάρας (τεμάχιο) 0.80 €0.80 €\nΦιλέτο Κοτόπουλο Στήθος Σχάρας (τεμάχιο) 1.90 €1.90 €\nΚεφτεδάκι Κοτόπουλο Σχάρας (τεμάχιο) 0.60 €0.60 €\nΜερίδα Φιλετάκια Κοτόπουλο Μπούτι Πανέ με Μαρινάδα Μερίδα Φιλετάκια Κοτόπουλο Μπούτι Πανέ με Μαρινάδα (5 τεμάχια). Συνοδεύεται από γαρνιτούρα επιλογής, σως μουστάρδας, ψωμάκι και σαλάτα εποχής. 5.00 €5.00 €\nΜερίδα Φιλέτο Κοτόπουλο Στήθος Πανέ με Μαρινάδα Μερίδα Φιλέτο Κοτόπουλο Στήθος Πανέ με Μαρινάδα (2 τεμάχια). Συνοδεύεται από γαρνιτούρα επιλογής, σως μουστάρδας, ψωμάκι και σαλάτα εποχής. 5.00 €5.00 €\nΜερίδα Κεφτεδάκια Κοτόπουλο με Μαρινάδα Μερίδα Κεφτεδάκια Κοτόπουλο με Μαρινάδα (7 τεμάχια). Συνοδεύεται από γαρνιτούρα επιλογής και σαλάτα εποχής. 5.00 €5.00 €\nΜερίδα Κεφτεδάκια Κοτόπουλο Σχάρας Μερίδα Κεφτεδάκια Κοτόπουλο (7 τεμάχια). Συνοδεύεται από γαρνιτούρα επιλογής, BBQ σως, ψωμάκι και σαλάτα εποχής. 5.00 €5.00 €\nΜερίδα Ολόκληρες Φτερούγες Κοτόπουλο Πανέ με Μαρινάδα Μερίδα Ολόκληρες Φτερούγες Κοτόπουλο Πανέ με Μαρινάδα (4 τεμάχια). Συνοδεύεται από γαρνιτούρα επιλογής, σως μουστάρδας, ψωμάκι και σαλάτα εποχής. 4.50 €4.50 €\nΜερίδα Φιλέτο Κοτόπουλο Μπούτι Σχάρας Μερίδα Φιλέτο Κοτόπουλο Μπούτι Σχάρας (5 τεμάχια). Συνοδεύεται από γαρνιτούρα επιλογής, BBQ σως, ψωμάκι και σαλάτα εποχής. 5.00 €5.00 €\nΜερίδα Φιλέτο Κοτόπουλο Στήθος Σχάρας Μερίδα Φιλέτο Κοτόπουλο Στήθος Σχάρας (2 τεμάχια). Συνοδεύεται από γαρνιτούρα επιλογής, BBQ σως, ψωμάκι και σαλάτα εποχής. 5.00 €5.00 €\nBurger Classic Burger με μπιφτέκι μοσχαρίσιο (150gr), ντομάτα, μαρούλι, μαγιονέζα και ketchup. Συνοδεύεται από πατάτες τηγανητές . 3.00 €3.00 €\nCheeseburger Burger με μπιφτέκι μοσχαρίσιο (150gr), cheddar, ντομάτα, μαρούλι, μαγιονέζα και ketchup. Συνοδεύεται από πατάτες τηγανητές . 3.20 €3.20 €\nChicken Burger Burger με μπιφτέκι κοτόπουλο (140gr), ντομάτα, μαρούλι, μαγιονέζα και ketchup. Συνοδεύεται από πατάτες τηγανητές . 3.00 €3.00 €\nChicken Cheeseburger Burger με μπιφτέκι κοτόπουλο (140gr), cheddar, ντομάτα, μαρούλι, μαγιονέζα και ketchup. Συνοδεύεται από πατάτες τηγανητές . 3.20 €3.20 €


Καρχαρίας κατασπάραξε κολυμβητές στην Αυστραλία - ΦΩΤΟ - ΒΙΝΤΕΟ\n10:55 πμ, Τρίτη 29 Οκτ 2019 10:55 πμ, Τρίτη 29 Οκτ 2019\nΒαριά τραυματισμένοι νοσηλεύονται δύο άνδρες ηλικίας 28 και 22 ετών αντίστοιχα έπειτα από επίθεση που δέχτηκαν από καρχαρία ενώ κολυμπούσαν κοντά στον Μεγάλο Κοραλλιογενή Ύφαλο στην Αυστραλία.\nΣύμφωνα με τη Daily Mail, ο 28χρονος έχασε μέρος του δεξιού του ποδιού και ο 22χρονος φέρει τραύματα επίσης στο δεξί του πόδι.\nΌπως αναφέρει το βρετανικό δημοσίευμα η επίθεση σημειώθηκε την Τρίτη το πρωί την ώρα που οι δύο άνδρες κολυμπούσαν κοντά στο νησί Hook. Τα θύματα της επίθεσης είχαν πάει εκεί για εκδρομή με τουριστικό σκάφος, στο οποίο επέβαιναν συνολικά 20 άτομα.\nΌπως ανέφεραν αυτόπτες μάρτυρες ο καρχαρίας αρχικά επιτέθηκε στον έναν άνδρα και στην συνέχεια στον άλλον. Μέχρι στιγμής δεν έχει γίνει γνωστό πόσοι από τους επιβαίνοντες στο τουριστικό σκάφος βρισκόντουσαν στη θάλασσα την ώρα της επίθεσης.\nΟι δύο άνδρες μεταφέρθηκαν με το σκάφος στην ακτή και στη συνέχεια με ελικόπτερο σε νοσοκομείο.\n“Είμαστε στη δυσάρεστη θέση να επιβεβαιώσουμε ότι δύο από τους εκδρομείς μας τραυματίστηκαν κατά τη διάρκεια επίθεσης καρχαρία. Η σκέψη μας είναι μαζί τους, με τις οικογένειες τους καθώς σε όλους εκείνους που επέβαιναν στο σκάφος. Βρισκόμαστε σε συνεργασία με τις Αρχές για να βοηθήσουμε με όποιον τρόπο μπορούμε”, αναφέρεται σε ανακοίνωση της εταιρείας που είχε διοργανώσει την εκδρομή.\nΠηγή ΦΩΤΟ: Daily Mail, 7news, ZigZag\nΝέες διαδηλώσεις στη Βολιβία - Τουλάχιστον 30 τραυματίε...\nΣυνελήφθη πασίγνωστος ηθοποιός για επίθεση - ΦΩΤΟ - ΒΙΝ...\nΠέντε Τούρκοι στρατιώτες τραυματίστηκαν από πυρά Κούρδω...\nΘύμα μαχαιρώματος έβγαλε το μαχαίρι από το στομάχι και ...\nΣυμμορία άφησε ετοιμοθάνατο ζευγάρι έπειτα από ενέδρα -...\nΚαρχαρίας κατασπάραξε γυναίκα μπροστά στα μάτια του 6χρ...\nΠέθανε ο «Κρις», το πιο «μαλλιαρό» πρόβατο – Του είχαν ...


Χαλαρή βόλτα στο Μαρούσι ή extreme sport; Άρθρο της Μίνας Τσιούνη – Μαρούσι24\nΧαλαρή βόλτα στο Μαρούσι ή extreme sport; Άρθρο της Μίνας Τσιούνη\nΉμουν ελεύθερη και ωραία, όταν πεζοδρομήθηκε το κέντρο του Αμαρουσίου. Αυτές οι μικρές πέτρινες πλάκες μου φαίνονταν, τότε, τόσο χαριτωμένες και θεώρησα ότι προσέδιδαν κάποια ρετρό διάσταση στο χώρο. Για να γίνει, βέβαια, αυτό το έργο πέρασε αρκετός καιρός και άφησε πίσω του τις σχετικές παράπλευρες απώλειες, όπως δρόμους σκαμμένους, λακούβες που δεν έκλεισαν ποτέ, τρύπες στους δρόμους που έκλειναν και ξανάνοιγαν με την πρώτη βροχή, πλάκες που ξεκόλλησαν σε λίγο ή περισσότερο καιρό και τέτοια συναφή.\nΕκείνη την εποχή, το μόνο πρόβλημα που έβρισκα με τα παραπάνω ήταν η δυσκολία μου να περπατήσω με τακούνια, πάνω σε αυτές τις μικρές πέτρινες πλάκες και να προσπεράσω τις σχετικές κακοτεχνίες. Περνώντας τα χρόνια και αφού έγινα πλέον μητέρα τριών αγοριών, 2, 6 και 8 ετών η έξοδος από το σπίτι για βόλτα στο Μαρούσι έγινε extreme sport. Ακούγεται συναρπαστικό, αλλά δεν είναι έτσι ακριβώς. Θα το διαπιστώσετε από την περιγραφή μιας συνηθισμένης μέρας, για να βρεθώ με τα πόδια, μαζί με τα παιδιά, στο κέντρο του Αμαρουσίου.\nΞεκινώντας από το ύψος της οδού Συγγρού, διασχίζω τον πεζόδρομο προς την Κηφισίας. Συχνά, υπάρχουν μαζεμένα κλαδιά και γεμάτοι κάδοι με σκουπίδια, τα οποία δεν μαζεύονται τόσο τακτικά σε εκείνη την πλευρά του Αμαρουσίου, προς Μελίσσια, καθώς είναι σε δεύτερη μοίρα για το δήμο, όπως έχω διαπιστώσει τόσα χρόνια. Φτάνω στην πεζογέφυρα, στην οποία τις περισσότερες φορές δε λειτουργεί το ασανσέρ, με αποτέλεσμα να πρέπει να πάρω το καρότσι με το μωρό αγκαλιά για να ανεβοκατέβω τις σκάλες, προσέχοντας, ταυτόχρονα, τα δυο μεγαλύτερα παιδιά μου. Αφού, αισίως, κατέβουμε από τις σκάλες και περάσουμε απέναντι, υπάρχει το μαρτύριο του πεζοδρομίου.\nΠαλαιότερα δεν είχα παρατηρήσει ότι στα πεζοδρόμια στο Μαρούσι, δεν υπάρχει χώρος να περάσεις με καρότσι. Αυτό έχει σαν αποτέλεσμα να ανεβοκατεβαίνεις από το πεζοδρόμιο στο δρόμο για να βρεις χώρο να κυλήσεις το καρότσι. Εξυπακούεται, βέβαια, ότι ο κίνδυνος να σε παρασύρει κάποιο αυτοκίνητο είναι αυξημένος, πόσο μάλλον να έχεις ταυτόχρονα με το καρότσι και άλλα δύο παιδιά.\nΑπό την Περικλέους κατεβαίνοντας από Πεύκη, αλλά και από την Κηφισίας προς το εμπορικό κέντρο του Αμαρουσίου , δεν υπάρχει ούτε ένα πεζοδρόμιο που να μπορεί κάποιος να διασχίσει άφοβα χωρίς να χρειαστεί να κατέβει στο δρόμο για να προσπεράσει διάφορα είδη εμποδίων, όπως ξεχασμένα έργα σε εξέλιξη, λακούβες, δέντρα που έχουν φυτευτεί στο κέντρο ενός μικρού πεζοδρομίου και πολλά άλλα.\nΕάν δεν υπάρχουν οι υποδομές για την απλή περίπτωση μιας μητέρας με παιδιά και καρότσι μωρού, τρομάζω στην ιδέα να σκεφτώ τι πρόβλημα αντιμετωπίζει ένας άνθρωπος με κινητικό πρόβλημα ή ένας ηλικιωμένος που θα θελήσει να περπατήσει μόνος του στο δρόμο. Εάν κρίνω βέβαια από την 70χρονη μητέρα μου, που αποπειράθηκε κάποιες φορές να βγει βόλτα για τα καθημερινά της ψώνια στο κέντρο του Αμαρουσίου και βρέθηκε φαρδιά πλατιά τη μία έξω από το Σπύρο Λούη, λόγω των αμάζευτων απορριμάτων στο πεζοδρόμιο, τα οποία δεν μπόρεσε να υπερπηδήσει και την άλλη πάνω στους όμορφους πεζοδρόμους, όταν μπλέχτηκε το μπαστούνι της στην ξεκολλημένη πλάκα, ένα μόνο μπορώ να σκεφτώ: ότι παραμένουν στο σπίτι τους κλειδωμένοι από φόβο μην πέσουν και τσακιστούν.\nΓια γέλια ή για κλάματα δεν ξέρω!\nΑυτό, όμως, που αναρωτιέμαι είναι αν εσένα, Μαρουσιώτη, Μαρουσιώτισσα, σου θυμίζουν κάτι όλα αυτά;\nΕίναι αυτή η πόλη που θέλεις να ζεις εσύ και η οικογένειά σου;\nΤι μπορείς να κάνεις για να αλλάξεις αυτήν την κατάσταση;\nΑντίθετα τι μπορείς να κάνεις για να παραμείνει ίδια ή να χειροτερέψει;\nΌλες οι επιλογές είναι στο χέρι μας. Ας αποφασίσουμε ο καθένας από την μεριά του ποια είναι αυτή που επιλέγουμε να υπηρετήσουμε!\nΟ υποψήφιος Δήμαρχος Αμαρουσίου Γιάννης Νικολαράκος και ο συνδυασμός του «Πάθος και Λύσεις για το Μαρούσι» έχουν επιλέξει.\nΝα γίνει το Μαρούσι μια όμορφη πόλη, φιλική για τους πολίτες του!\nΑσιμίνα (Μίνα) Τσιούνη\nΥποψήφια δημοτική σύμβουλος με το συνδυασμό «Πάθος και Λύσεις για το Μαρούσι» του Γιάννη Νικολαράκου\nIn this article:Γιάννης Νικολαράκος,Δημοτικές Εκλογές 2019,Μίνα Τσιούνη


Άποψη: Η επικίνδυνη για τους ανεμβολίαστους φθινοπωρινή διαδρομή του κορωνοϊού | Η ΚΑΘΗΜΕΡΙΝΗ\nΗ τήρηση των μέτρων, όπως το επιμελές πλύσιμο των χεριών, είναι απαραίτητη για τους μαθητές. Φωτ. AP\n27.09.2021 • 13:53 27.09.2021 • 13:53\nΤο τραγικό κόστος της πανδημίας φθάνει τα 4,7 εκατομμύρια θανάτους ανθρώπων, οι περισσότεροι εκ των οποίων είχαν υποκείμενα νοσήματα. Πέρα από τις επιπτώσεις στην υγεία, υπάρχουν ακόμη σημαντικές οικονομικές και κοινωνικές απώλειες σε όλο τον κόσμο. Αναμένεται να διευρυνθούν οι απώλειες το επερχόμενο φθινόπωρο και χειμώνα. Μια ευνοούμενη πολιτεία πρέπει πρώτα και κύρια να προστατεύσει τους πραγματικά ευάλωτους και αδύναμους μπροστά στην πανδημία.\nΣτη χώρα μας το φθινόπωρο ξεκίνησε έχοντας εμβολιαστεί μόνο το 56% του πληθυσμού με δύο δόσεις. Αντίστοιχα ποσοστά σε άλλες μεσογειακές χώρες αναδεικνύουν πόσο χαμηλό είναι αυτό το ποσοστό εμβολιασμού. Στη Γαλλία οι πλήρως εμβολιασμένοι φθάνουν το 64%, στην Ιταλία το 66%, στην Ισπανία, το 77% και στην Πορτογαλία το 83%.\nΤο συνολικό χαμηλό ποσοστό εμβολιασμένων, το υψηλό ποσοστό ανεμβολίαστων στις ηλικίες άνω των 60 ετών (περίπου το 20%), η χαμηλή φθινοπωρινή θερμοκρασία και το άνοιγμα των σχολείων διαμορφώνουν ιδανικές συνθήκες υπερμετάδοσης του ιού το επόμενο χρονικό διάστημα στη χώρα μας.\nΟι μαθητές, άθελά τους, θα μεταφέρουν τον ιό στο σπίτι τους. Στη συνέχεια στους γονείς τους και μετά στους ηλικιωμένους της οικογένειας. Ηδη τα πρώτα δεδομένα επιβεβαιώνουν τα αυξημένα κρούσματα στους μαθητές και προδιαγράφουν τη διαδρομή του ιού από τα σχολεία προς τους ανεμβολίαστους και κυρίως προς τους ηλικιωμένους.\nΕίναι προφανές πως οι προσπάθειες αντιμετώπισης της πανδημίας θα πρέπει να εστιαστούν στο να εμποδίσουν να φθάσει ο ιός στα ηλικιωμένα ανεμβολίαστα άτομα άνω των 60 ετών, όπου μπορούν να υπάρξουν απώλειες ζωών. Σύμφωνα με τα τελευταία στοιχεία από την Αγγλία, το 98% των θανάτων αφορά μη εμβολιασμένα άτομα. Με βάση τα στοιχεία του Ισραήλ, το 90% των σοβαρών νοσηλειών άνω των 60 ετών προέρχεται από τους μη εμβολιασμένους. Το υπόλοιπο 10% σοβαρών νοσηλειών αφορά εμβολιασμένα άτομα με υποκείμενα νοσήματα κατά ποσοστό 94%. Η τρίτη δόση εμβολιασμού για τους έχοντες υποκείμενα νοσήματα θα μειώσει τους θανάτους, όπως δείχνουν τα τελευταία στοιχεία από το Ισραήλ. Πρόσφατα δεδομένα της Ιταλίας επιβεβαιώνουν ότι τα εμβόλια προστατεύουν κατά 93% από τη νοσηλεία, κατά 96% από την εισαγωγή στις ΜΕΘ και κατά 96% από τους θανάτους.\nΟι περιπτώσεις των ανεμβολίαστων χρειάζονται συγκεκριμένες ενέργειες για να προστατευθούν. Το ιδανικό θα ήταν να αυξηθούν οι εμβολιασμοί στους άνω των 60 ετών, πράγμα δύσκολο καθόσον δεν υπάρχει προθυμία. Οπότε η τήρηση των στοιχειωδών μέτρων προστασίας είναι επιβεβλημένη. Μέτρα όπως η υποχρεωτική χρήση μάσκας όταν ερχόμαστε σε επαφή με ανεμβολίαστους ηλικιωμένους, η τήρηση των αποστάσεων, πλύσιμο χεριών, εξαερισμός χώρων κ.λπ., θα πρέπει να τηρούνται ευλαβικά από όλους και κυρίως από τους\nΤα δεδομένα δείχνουν ότι είναι θέμα χρόνου σταδιακά να έρθουμε όλοι πλέον σε επαφή με το ιό. Μόνον ο εμβολιασμός ή η σχολαστική τήρηση των μέτρων μπορεί να αποτρέψει τη μόλυνση. Ο κίνδυνος αυξάνεται εκθετικά μεταξύ εκείνων που δεν τηρούν τα μέτρα και είναι ανεμβολίαστοι.\nΜια καμπάνια η οποία θα εξηγεί τη διαδρομή που ακολουθεί ο ιός από το σχολείο προς τους ηλικιωμένους ίσως να βοηθήσει στην κατεύθυνση των εμβολιασμών και στην κατανόηση της αναγκαιότητας της τήρησης των μέτρων.\nΠρέπει να πειστούν ολοένα και περισσότεροι να εμβολιαστούν. Οι μη εμβολιασμένοι έχουν την τύχη και το προνόμιο να ζουν σε μια χώρα που έχει διαθέσιμα εμβόλια. Μένει μόνο να πάρουν την απόφασή τους. Μόνο με τους εμβολιασμούς θα καταφέρουμε να αποτρέψουμε τις μεταλλάξεις και να νικήσουμε την πανδημία, ώστε να ξανα-ξεκινήσει η ζωή στην ανθρωπότητα.\n* Ο κ. Γιώργος Ατσαλάκης είναι αναπληρωτής καθηγητής του Πολυτεχνείου Κρήτης, Εργαστήριο Ανάλυσης Δεδομένων και Πρόβλεψης.


Απανωτές κολπιτιδες 4 ετών - Προνήπιο και Νήπιο (απο 4 ετών) - Parents.org.gr\nη κορη μου -ουτε πεντε χρονων ακομα- τελευταια παθαινει κολπιτιεδς τη μια μετα την αλλη. Ο γιατρος μας εδωσε canesten, η οποια κανει δουλεια μετα απο δυο-τρεις μερες. Αυτο που βρηκα οτι τη θεραπευει αμεσα με μια μονο φορα ειναι το μητρικο γαλα, της βαζω δυο σταγονες απο το στηθος μου το βραδυ και το πρωι ειναι μια χαρα.\nΑλλα το θεμα ειναι γιατι τις παθαινει και πως μπορει να αποφευχθει. Μου κανει πολυ μεγαλη εντυπωση, εχει τυχει σε καμμια σας να εχει παιδακι με αυτο το προβλημα σε τοσο μικρη ηλικια;\nΑκολουθουμε προσεκτικα ολες τις συνιθισμενες οδηγιες οσον αφορα ρουχα, απορυπαντικα, σαπουνια κλπ.\nΘα την παω παλι στο γιατρο να την ξαναδει, αλλα θα ηθελα ν'ακουσω καμμια αλλη εμπειρια αν υπαρχει.. Τι κανω λαθος\nΚαι μπορει αυτο να της δημιουρησει καποιο μεγαλυτερο προβλημα στο μελλον;\nΜπες στο θέμα αλλεργία σε μωρό που θηλάζει και κοίτα όσα αναφέρονται για το μύκητα candida albicans. Κάνε και μια γενικότερη αναζήτηση γιαυτόν. Θα πάθεις πλάκα!!!! Περαστικά στη μικρούλα.\nσ'ευχαριστω παρα πολυ μιρικι, εμαθα τοσα πολλα.... νομιζω και για διαφορα δικα μου προβληματα...\nλενε ότι βοηθάει πολύ προληπτικα να έχεις το γιαούρτι (το απλό το παραδοσιακό) καθημερινα στην διατροφή σου, αν θελεις το δοκιμάσεις.\nκαι τοπικα γιαυρτι λενε...\nδυο φορες το επαθε η ανιψια μου και της αλλαξαμε μαρκα στη πανα κ δεν το ξαναεπαθε.για δοκιμασε το.ειναι αναλογα το παιδι\nΒρε ούτε που είχα φανταστεί ότι από τόσα μικρά μπορεί να πάθουν τέτοιο πράγμα... :shock:\nΚαι πως το καταλαβαίνεις ότι έχει πάθει κολπίτιδα??\nΓιατί έχω 2 και άρχισα να φοβάμαι.. Να ξέρω.\nΕπίσης πολύ σημαντικό, να έχει φυσικά δικό της σφουγγαρι και να είναι στο πιο ψηλό σημείο του μπάνιου και πάνω απο τα δικά σας...\nΕτσι ώστε όταν κάνετε σεις μπάνιο να μην στραγγίζουν πάνω στα παιδικά....Είναι κανόνας αυτος....\nΔεν χρησιμοποίησα ποτέ σφουγγάρι. Με το χεράκι μου τις πλένω.\nΔεν τους επιτρέπω να πάνε σε παιδική χαρά με φόρεμα για ευνόητους λόγους (καθονται όπου βρουν και πλέον δεν φοράνε πάνες να τις προστατεύουν). Θάλασσα, προτιμώ τις πέτρες, σπανίως όμως, πάμε και σε άμμο.\nΑλλά πως θα καταλάβω αν συμβαίνει κάτι??\nΑαααα θα το δεις βρε, θα το δεις να φαγουρίζετε να ειναι ερεθισμένο και κοκκινουλι συνηθως....Κάνει μπαμ, αν γίνει θα το καταλάβεις...Εύχομαι να μην γινει...\nΒρε κορίτσια, για να διαγνωστεί κολπίτιδα πρέπει στην καλλιέργεια να βρεθεί μικρόβιο; Η μικρή είναι κόκκινη στο πιπί και μυρίζει κάπως άσχημα, της έχω κάνει 3 φορές καλλιέργεια ούρων και γενική ανά δίμηνο και δεν έχει βρεθεί τίποτα... Την πλένω με χαμομήλι ή βάζω έλαιο χαμομηλιού και υποχωρεί, μόλις σταματήσω άντε πάλι! Τί γίνεται ρε γμτ;;; Ο παιδίατρος λέει να μην ανησυχώ αφού δεν υπάρχει μικρόβιο αλλά ανησυχώ!!!\nΕγώ είχα πάθει το αντίθετο από εσένα.\nΧωρίς να έχει τίποτα η μία μου κόρη, επειδή η άλλη πέρασε ουρολοίμωξη και της έκανα καλλιέργειες ανά τακτά διαστήματα, λέω μία μέρα, μωρέ δεν κάνω και στην άλλη για να είμαι σίγουρη... Και μου βγάζουν ότι έχει ένα μικρόβιο και τρέχω στο γιατρό μου, το κοιτάει, κοιτάει και το παιδί, και επειδή ήταν μάι χαρά, μου λέει, η κλινική εικόνα του παιδιού δεν συμβαδίζει με αυτήν την εξέταση. Είναι λάθος. Ξανακάντη. Ξανά εγώ 2η. Βγαίνει θετική με άλλο μικρόβιο!! Ξανά στο γιατρό. Το βλέπει αυτός και ωρίεται. Δεν είναι δυνατόν να έχει το παιδί τέτοιο πράγμ και να είναι μια χαρα. Δεν τη δέχομαι. Ξανακάντη. Πήγαινε στο νοσοκομείο να την κάνεις. Καλά, εγώ είχα χεστεί επανω μου. Τελικά 3η καλλιέργεια στο νοσοκομείο, αρνητική. Και μία 4η μετά από λίγο καιρό, για να σιγουρευτώ, πάλι αρνητική. Δεν ξέρω τι είχαν δείξει, ο γιατρός όταν τον ρώταγα μου είχε πει, όχι δεν θα σου πω γιατί αποκλείεται. Είναι λάθος. Εμεινα με την απορία....\nειναι κοκκινη και ξυνεται. Φυσικα ειναι και σε ηλικια που μπορει να περιγραψει ακριβως τι της συμβαινει, οποτε ειναι ολα πιο ευκολα...\nΑλλα απο τοτε που ειχα το ειχα ξεκινησει το θεμα μεχρι τωρα ειναι μια χαρα, ευτυχως. Για να δουμε...\nΚαλησπέρα!Η κόρη μου 4 χρονων εδω και 1 χρονο έχει κολπικες εκκρισεις στο εσώρουχό της.Δεν εχει καμια ενόχληση και η παιδιατρος μου ειπε να μην ανησυχω.Μίλησα με παιδογυναικολόγο στην Ελλάδα γιατι στην Κυπρο δεν υπάρχει η ειδικότητα αυτή..Με συμβούλευσε να παρω απο την εισοδο του κολπου δειγμα για καλλιεργεια..Η καλλιεργει έδειξε σταφυλοκοκκο και πήραμε αντιβιωση.Είχαμε δει κάποια βελτιωση και τωρα πάλι τα ίδια..Χρειαζεται ν ανησυχω τόσο;Ευχαριστώ πολύ\nπρίν από 36 λεπτά , booo είπε:\nΕγω το είχα πάθει Πέμπτη δημοτικου.δεν ξερω ξατι γι αυτή την ηλικία.Ξερω ομως οτι αυτα σχετίζονται ται με την καλή χλωρίδα του εντέρου.Σας ειπε κατι για πρέπει η προβιοτικα?\nΝαι μας ειπε..Δεν παιρνει καθημερινα όμως..Κανουμε και ομοιοπαθητικη!!


ΟΥΦΟ-ΛΑΤΡΕΙΑ & ΕΞΩΓΗΙΝΟ-ΛΑΤΡΕΙΑ. ΘΡΗΣΚΕΙΑ ΜΕ ΕΝΑΛΛΑΚΤΙΚΟΥΣ ΔΗΜΙΟΥΡΓΟΥΣ - ΑΠΟΚΑΛΥΨΗ\nΟΥΦΟ-ΛΑΤΡΕΙΑ & ΕΞΩΓΗΙΝΟ-ΛΑΤΡΕΙΑ. ΘΡΗΣΚΕΙΑ ΜΕ ΕΝΑΛΛΑΚΤΙΚΟΥΣ ΔΗΜΙΟΥΡΓΟΥΣ\nΗ φωτογραφία του υποτιθέμενου εξωγήινου, πάνω στο σώμα του οποίου έγινε η αυτοψία το 1947, μετά τα γεγονότα του Ρόσγουελ. Η κυριότερη ένσταση εις το εν λόγω βίντεο, υπήρξε η ανακάλυψη από τους ειδικούς της λεπτομέρειας που σημειώνεται εις την φωτογραφία με μπλέ βέλος. Αυτή δεν ήταν τίποτα άλλο, παρά η ύπαρξη τηλεφωνικού καλωδίου μορφής σπιράλ, η οποία χρησιμοποιήθηκε σε χρόνια πολύ μεταγενέστερα από εκείνα του 1947, όταν υποτίθεται γυρίστηκε η εν λόγω ταινία.. Τότε το καλώδιο του τηλεφώνου ήταν ίσιο. Το ερώτημα λοιπόν που τίθεται είναι: Ποιοί περιπαίζουν την λογική των ανθρώπων και ποιοι οι στόχοι τους; Ακόμη και εκείνοι που υποστηρίζουν απλά και μόνο οικονομικά συμφέροντα, πρέπει να γνωρίζουν πως: Κατά Ματθαίον, Κεφ. Στ΄ «24 Οὐδεὶς δύναται δυσὶ κυρίοις δουλεύειν· ἢ γὰρ τὸν ἕνα μισήσει καὶ τὸν ἕτερον ἀγαπήσει, ἢ ἑνὸς ἀνθέξεται καὶ τοῦ ἑτέρου καταφρονήσει· οὐ δύνασθε Θεῷ δουλεύειν καὶ μαμωνᾷ.». Ακόμη και αυτός που υπηρετεί τα χρήματα περισσότερο από τον Θεό, οδηγεί τους άλλους εις απώλεια με τις αιρέσεις και τα εντάλματα των ανθρώπων (Κατά Ματθαίον, Κεφ. Ιε΄ «διδάσκοντες διδασκαλίας ἐντάλματα ἀνθρώπων.»).\nΓέννεση, Κεφ Α΄ «26 καὶ εἶπεν ὁ Θεός· ποιήσωμεν ἄνθρωπον κατ’ εἰκόνα ἡμετέραν καὶ καθ’ ὁμοίωσιν». Η στρέβλωση αυτή, πως ο Θεός ως Ιησούς Χριστός, δεν μοιάζει εις τον πρόσωπο του ανθρώπινου είδους, είναι όχι μόνο γελοία, αλλά εντελώς πονηρότατη και αποτελεί άρνηση εις τον Πρόσωπό Του, όπως και εις το νόημα της Δημιουργίας και της Σωτηρίας του Κόσμου. Μόνο διαβολική πνευματική κίνηση μπορεί να χαρακτηριστεί η χάλκευση του προσώπου του Σωτήρα, ως κάποιου που δεν έχει ουδεμία σχέση με την ανθρώπινη υπόσταση. Ως γνωστόν μόνο ο διάβολος αρνείται το πρόσωπο του Ιησού Χριστού\nΑριστερά βλέπουμε το σύμβολο των Ραελιανών, που παλιότερα αποτελείτο από το άστρο του Δαβίδ που έφερε στο εσωτερικό του τη σβάστικα. Το 1990, για ευνόητους λόγους, η σβάστικα αντικαταστάθηκε από το αφηρημένο σχήμα που βλέπουμε στη φωτογραφία και θυμίζει και πάλι έντονα τον αγκυλωτό σταυρό. Οι ίδιοι ισχυρίζονται ότι πρόκειται για σπείρα. Στη διπλανή του φωτογραφία, βλέπουμε ένα αγρογράφημα που εμφανίστηκε στην Αγγλία στις 12 Αυγούστου 2001. Οι ομοιότητες είναι εμφανείς. (Πηγή: Περιοδικό Τρίτο Μάτι, τεύχος 114, άρθρο «Ραέλ και κλωνοποίηση», του Χρήστου Μόρφου, σελίδα 60)\nΠερισσότερα για τα αγρογραφήματα.\nΌπως γίνεται φανερό, ο πλάνος άγγελος γνωρίζει πολλούς μεθόδους για να προκαλεί συσκότιση της διδασκαλίας περί της ανθρώπινης θεώσεως. Ανημέρωτοι άνθρωποι, εικόνες του ενανθρωπισμένου Θεού, τα μόνα πλάσματα που πλάστηκαν «καθ’ ὁμοίωσιν», γι’ αυτό κι είναι και τα μόνα που αναζητούν τον Θεό και παρουσιάζουν θρησκεία ανάμεσα σε όλα τα άλλα, καταπίνουν παραθρησκευτικά μυνήματα αφελών, πονηρών και αμαθών που διδάσκουν ψεύτικα εντάλματα ανθρώπων (Κατά Ματθαίον, Κεφ. Ιε΄ «διδάσκοντες διδασκαλίας ἐντάλματα ἀνθρώπων.»).\nα. Αναφέρουν πως οι εξωγήινοι είναι πολιτισμικά και ηθικά ανώτεροι από τους γήινους και αυτός είναι ο λόγος που παίζουν αυτό το παιχνίδι της γάτας με το ποντίκι, μη αποκαλυπτόμενοι εις την ανθρωπότητα, παρακολουθώντας την «ηθική μας πορεία» ως πανεπόπτες


ΟΡΘΟΔΟΝΤΙΚΗ - Smiles\nΑΝΩΔΥΝΗ ΘΕΡΑΠΕΙΑ ΜΕ ΓΡΗΓΟΡΑ ΑΠΟΤΕΛΕΣΜΑΤΑ\nΘεραπεία των οδοντικών ανωμαλιών, της δυσλειτουργίας και των σκελετικών δυσαρμονιών\nΗ ορθοδοντική μετακίνηση βασίζεται στην άσκηση μιας σταθερής δύναμης επάνω στα δόντια τα οποία πρόκειται να μετακινηθούν. Αυτό επιτυγχάνεται με διάφορους τρόπους, όπως με τη χρήση ακίνητων μηχανισμών (αγκύλια, δακτύλιοι) ή και κινητών μηχανισμών (λειτουργικοί μηχανισμοί, μηχανισμοί διεύρυσης και συγκρατητικοί μηχανισμοί). Εκτός από τα γνωστά μεταλλικά αγκύλια, τα «σιδεράκια», τα οποία συγκολλώνται στις εξωτερικές επιφάνειες των δοντιών, υπάρχουν και τα κεραμικά, λευκά αγκύλια, τα οποία υπερτερούν από άποψη αισθητικής. Νεότερες τεχνικές αποτελούν η ορθοδοντική με διαφανείς νάρθηκες (Clear Aligners) και η μέθοδος Six Months Smiles®. Με την πρώτη τεχνική τα δόντια μετακινούνται σταδιακά με τη βοήθεια διαφανών, πλαστικών ναρθήκων που αλλάζουν διαδοχικά μεγέθη μέχρι το επιθυμητό αποτέλεσμα. Στο Six Months Smiles® οι ορθοδοντικοί μηχανισμοί αποτελούνται από διαφανή brackets και λευκά σύρματα, με αποτέλεσμα να μην είναι ορατά.\nΌλο και περισσότεροι ενήλικες επιλέγουν την ορθοδοντική θεραπεία για να βελτιώσουν την εικόνα των δοντιών τους, καθώς η εξωτερική εμφάνιση κερδίζει στη σύγχρονη εποχή ολοένα και μεγαλύτερη αξία τόσο στην επαγγελματική όσο και στην προσωπική μας ζωή. Μάλιστα οι ενήλικες αποτελούν πλέον περίπου το 25% των ορθοδοντικών ασθενών. Στραβά δόντια με κλίσεις και κενά ή έκτοπες θέσεις δίνουν την εικόνα ενός γηρασμένου χαμόγελου και αντίστοιχα προσθέτουν χρόνια στην συνολική εικόνα του προσώπου. Έτσι κάθε ενήλικας με γερά δόντια και υγιή ούλα μπορεί άφοβα να ξεκινήσει ορθοδοντική θεραπεία, ενώ η μοναδική προϋπόθεση είναι το καθημερινό σχολαστικό βούρτσισμα των δοντιών. Δεν προξενεί εντύπωση ότι άνθρωποι που ανέφεραν ότι αισθάνονται αμήχανα για το χαμόγελό τους, κρύβουν το στόμα τους με το χέρι τους ή αποφεύγουν να γελούν αυθόρμητα, μετά το πέρας της θεραπείας εντοπίζουν σημαντική αλλαγή στη διάθεσή τους και στην αυτοπεποίθησή τους. Στόχος της ορθοδοντικής στους ενήλικες αποτελεί και η βελτίωση της συγκλεισιακής κατάστασης και ως εκ τούτου της μασητικής λειτουργίας, καθώς και τοπική επιδιόρθωση δοντιών με κλίσης, υπερεκφυμένων ή υποεκφυμένων πριν από προσθετική αποκατάσταση. Ακόμη, υποτροπή της ορθοδονικής θεραπείας που έγινε στην παιδική ηλικία ή προηγούμενη ορθοδοντική θεραπεία που άφησε ατέλειες, αποτελούν λόγους που κάνουν έναν ενήλικα να επιλέξει την ορθοδοντική θεραπεία. Λόγω των εργασιακών και κοινωνικών συνθηκών οι περισσότεροι ενήλικες δεν επιθυμούν να επηρεαστεί η εξωτερική εμφάνιση των δοντιών τους κατά τη διάρκεια της θεραπείας, γι’ αυτό και συνήθως επιλέγουν αόρατες τεχνικές όπως την αόρατη ορθοδοντική με Clear Aligners και διαφανή brackets όπως στη μέθοδο Six Months Smiles®.\nΓενικά η ορθοδοντική θεραπεία δεν θεωρείται επώδυνη διαδικασία. Τα πρώτα 24ωρα μετά από κάθε επίσκεψη στην οποία τοποθετούνται καινούργια σύρματα και ελαστικά και ανανεώνονται οι ασκούμενες δυνάμεις, μπορεί να γίνει αντιληπτή μία αίσθηση πίεσης, η οποία είναι απολύτως φυσιολογική και οφείλεται στην έναρξη της μετακίνησης των δοντιών. Μετά την παρέλευση 2-3 ημερών η ενόχληση παύει να υφίσταται, ενώ μπορεί να αντιμετωπιστεί με τη λήψη ενός ήπιου παυσίπονου. Με βάση το feedback των ασθενών μας, οι ενοχλήσεις με τα Clear Aligners ή τη μέθοδο Six Months Smiles® είναι μικρότερες συγκριτικά με τα μεταλλικά σιδεράκια.\nΤο ακριβές κόστος της θεραπείας καθορίζεται από τη βαρύτητα του προβλήματος, τη διάρκεια της απαιτούμενης θεραπείας, τις φάσεις της θεραπείας, και από το είδος των ορθοδοντικών συσκευών π.χ. μεταλλικά σιδεράκια, Clear Aligners, Six Months Smiles®, και τους επιπλέον μηχανισμούς που θα χρησιμοποιηθούν π.χ. mini εμφυτεύματα, οι οποίοι είναι μιας χρήσης και δεν επαναχρησιμοποιούνται. Έτσι καθορίζεται με ακρίβεια στη δεύτερη επίσκεψη, μετά από την κατάρτιση του εξατομικευμένου σχεδίου θεραπείας. Στο κόστος συνυπολογίζεται και η μόνιμη συγκράτηση που θα εγγυηθεί το αποτέλεσμα για μια ζωή. Το ποσό της θεραπείας αποπληρώνεται σταδιακά κατά τη διάρκειά της, με βάση ένα πλάνο δόσεων που διευκολύνει τον ασθενή. Σε κάθε περίπτωση, όταν αναλογίζεστε το κόστος της κλασσικής ορθοδοντικής θεραπείας, δε θα πρέπει να παραλείπετε να συνυπολογίσετε τη μεγάλη διάρκεια της, συνήθως 12-24 μήνες που ισοδυναμεί με 15-25 ραντεβού, αλλά και τα μακροχρόνια οφέλη ενός όμορφου, συμμετρικού χαμόγελου!


AIXMH ΝΟΤΙΩΝ ΠΡΟΑΣΤΙΩΝ: ΠΟΥ ΠΗΓΑΝ ΤΑ ΛΕΦΤΑ, ΟΕΩ!!!!\nΠΟΥ ΠΗΓΑΝ ΤΑ ΛΕΦΤΑ, ΟΕΩ!!!!\nΠού πήγαν τα λεφτά από τα προγράμματα στήριξης Αλέξη μου;\nΠρόσφατα μια τελευταία μελέτη του European School of Management and Technology (ESMT) με έδρα το Βερο-λίνο διερευνά το πού πήγαν τα λεφτά της Ελληνικής διάσωσης (Rocholl, J., and A. Stahmer (2016). Where did the Greek bailout money go? ESMT White Paper No.WP–16–02).\nΈχει ενδιαφέρον να δούμε κάπως αναλυτικά τα στοιχεία.\n€ 37,3 δις ή 17% χρησιμοποιήθηκαν για την ανακεφαλαιοποίηση των ελληνικών τραπεζών, ενώ τα υπόλοιπα € 29,7 δις, ή 14% δόθηκαν ως κίνητρα για τους επενδυτές προκειμένου να συμμετάσχουν στην αναδιάρθρωση του δημοσίου χρέους με συμμετοχή του ιδιωτικού τομέα (PSI) τον Μάρτιο του 2012.\nΕνώ η εξυπηρέτηση του χρέους και των τόκων του είναι απλή, το Ταμείο Χρηματοπιστωτικής Σταθερότητας (ΤΧΣ) και οι πληρωμές PSI απαιτούν μια πιο λεπτομερή εξήγηση.\nΠρώτον, το...ΤΧΣ δημιουργήθηκε τον Ιούλιο του 2010 ως νομικό πρόσωπο ιδιωτικού δικαίου με σκοπό την ενίσχυση του ελληνικού τραπεζικού τομέα. Στο πλαίσιο του δεύτερου πακέτου διάσωσης έλαβε συνολικά € 48,2 δις, εκ των οποίων τα € 10,9 δις επεστράφησαν, με αποτέλεσμα το συνολικό ποσό των € 37,3 δις να παραμείνει ως χρέος.\nΝα είστε σίγουροι ότι πάνω μας θα τα δοκιμάσουν όλα. Μέχρι και το "εναλλακτικό νόμισμα" που πρεσβεύει επίσημα η διάδοχος του κ. Τσίπρα, κ. Ζωή Κωνσταντοπούλου. Κι αφού ψοφήσει το πειραματόζωο, θα πουν ότι εμείς φταίμε. Οι μισοί γιατί θα λένε ότι δεν αντιδράσαμε και άρα ότι πάθαμε μας άξιζε. Ενώ οι άλλοι μισοί γιατί θα επικαλούνται την εγγενή αδυναμία μας να εφαρμόσουμε πιστά το σωτήριο πρόγραμμα του "ενάρετου κύκλου", που μας έχουν επιβάλλει οι "θεσμοί" του κολαστήριου που αποκαλείται Ευρωπαϊκή Ένωση.\nΚαι τότε οι μόνοι δικαιωμένοι σ' αυτή τη χώρα, θα είναι οι νεκροί.\nΑναρτήθηκε από AIXMH στις 4:47 π.μ.


Ο Γιάννης Λαούρης σπούδασε ιατρική στην πρώην Ανατολική Γερμανία και εκπαιδεύτηκε ως ερευνητής νευροφυσιολόγος και ως μηχανικός συστημάτων στη Δυτική Γερμανία και στις Ηνωμένες Πολιτείες Αμερικής.Είναι πρόεδρος του ερευνητικού Μη Κερδοσκοπικού Οργανισμού Future Worlds Center (FutureWorlds.eu) και μέλος του Διοικητικού Συμβουλίου του Institute for 21st Century Agoras (globalagoras.org). Γεννήθηκε στην Πάφο το 1958, γιός του εκπαιδευτικού Χριστόδουλου Λαούρη. Είναι παντρεμένος με την Παιδοψυχίατρο Ιουλιέττα Καλλή-Λαούρη και έχουν μια κόρη τη Ρωμίνα.Στις αρχές του 90, μαζί με συνεργάτες, ίδρυσε την αλυσίδα σχολών CYBER, η οποία είχε ως στόχο την καλλιέργια της δημιουργικής σκέψης και της ικανότητας επίλυσης προβλημάτων μέσα από την ένταξη της πληροφορικής στην εκπαίδευση. Ως κοινωνικός επιχειρηματίας (social entrepreneur) έχει ασχοληθεί έντονα με θέματα ειρήνης και ειδικότερα με το δημοκρατικό δομημένο διάλογο ως μέθοδο επίλυσης πολύπλοκλων προβλημάτων και επίτευξης κοινωνικών μεταρρυθμίσεων. Η ομάδα του έχει αναλάβει πέραν των 30 διεθνών και/ή Ευρωπαϊκών έργων σε θέματα κοινωνικής ευθύνης και μεταρρύθμισης. Η δουλειά του έχει αναγνωριστεί με πολλά βραβεία όπως το Βραβείο Καινοτομίας και Δημιουργικότητας της Ομοσπονδίας Εργοδοτών και Βιομηχάνων (για την καινοτομική ύλη των σχολών CYBER), το Βραβείο της Ελληνικής Εταιρείας συστημικών Μελετών για Διακεκριμένους Επιστήμονες (για την ανάπτυξη και εφαρμογή της συστημικής επιστήμης δομημένου διαλόγου) και πρόσφατα το Ευρω-Μεσογειακό Βραβείο για Διάλογο μεταξύ των Πολιτισμών (Honorable Mention -second place) του Anna Lindh Foundation (για την προώθηση της ειρήνης και των στόχων της χιλιετηρίδας).Ο Γιάννης Λαούρης έχει εκδόσει διάφορα βιβλία όπως το Masks of Demons (masksofdemons.com) το οποίο πραγματεύεται την έννοια των στερεοτύπων. Πιο πρόσφατα έχει παρέμβει με τις "10 Εντολές Πολιτών προς Πολιτεία" (citizenscommandments.com). Έχει στο ενεργητικό του περισσότερες από 50 αναφορές σε επιστημονικά περιοδικά και 20 περίπου κεφάλαια σε επιστημονικά βιβλία. Έχει παρουσιάσει επιστημονικές εργασίες σε πέραν των 130 συνεδρίων σε θέματα νευροεπιστήμης, παιδείας, τεχνολογίας, διαλόγου και ειρήνης.\tΟι υπηρέτες της πολιτείας δεν πρέπει να υπεραμοίβονται. Του Γιάννη Λαούρη\nΓια να μπορέσουμε να αναλύσουμε το λόγο ύπαρξης αλλά και το ρόλο που διαδραματίζει στη ζωή των ανθρώπων ο θεσμός αυτών που υπηρετούν την πολιτεία, είναι χρήσιμο να ανατρέξουμε χιλιάδες χρόνια στο παρελθόν και να "θυμηθούμε" τις συνθήκες μέσα από τις οποίες γεννήθηκε ίσως για πρώτη φορά η έννοια. Θα αναλύσουμε το παράδειγμα των πρώτων κυνηγών. Περισσότερα... Μείωσεις μισθών στο δημόσιο 20%, δημιουργεί 25 χιλιάδες θέσεις εργασίας. Του Γιάννη Λαούρη\nΘυμήθηκα σήμερα ότι ο Wilhelm Röntgen δημοσίευσε την εφεύρεση του για τις ακτίνες Χ σε λιγότερη απο μια σελίδα. Αν έχεις κάτι σημαντικό να πεις, μπορείς να το πείς σε λίγες γραμμές. Περισσότερα... Η σοφία της απλής λογικής στα θέματα κοινωνικής δικαιοσύνης. Του Γιάννη Λαούρη\nΗ φιλελεύθερη οικονομία στην οποία ζούμε εγγυάται σε κάθε νομικό πρόσωπο, είτε αυτό είναι ιδιώτης είτε εταιρεία, ελευθερίες στον τρόπο με τον οποίο διαχειρίζεται την περιουσία και σχεδιάζει και πραγματοποιεί τις δραστηριότητες του.\nΠερισσότερα... Καινοτόμα πρόταση για διάσωση της Κυπριακής Οικονομίας και όχι μόνο. Του Γιάννη Λαούρη και Ανδρέα Σώσειλου\nΜια μεγάλη κρίση προσφέρει μοναδική ευκαιρία για στροφή στην καινοτομία και αναζήτηση λύσεων έξω από το κουτί (out of the box). Περισσότερα... Δημιουργική Ανατροπή: Οριζόντια ψήφος και δημοσιοποίηση θέσεων, ψήφων και νομοσχεδίων. Του Γιάννη Λαούρη\nΔημοκρατία ορίζεται ως το πολίτευμα στο οποίο η εξουσία πηγάζει από το λαό, ασκείται από το λαό και υπηρετεί τα συμφέροντα του λαού. Περισσότερα... Περισσότερα Άρθρα...\nΆμεση μετάδοση όλων των συνεδριάσεων της βουλής. Του Γιάννη Λαούρη\nΗ ανήθικη συμπεριφορά αξιωματούχων είναι ποινικό αδίκημα. Του Γιάννη Λαούρη\nΜεταρρυθμίσεις πραγματοποιούνται στη βάση συμφωνημένου οδικού χάρτη, του Γιάννη Λαούρη


Αυτές τις κρίσιμες μέρες για το μέλλον του τόπου μας, ακούω μέσα στις πολλές απόψεις και κάποιες πιο φωτισμένες, που αναφέρουν ότι το πρόβλημα της Ελλάδας δεν είναι πρωτίστως οικονομικό όσο πολιτικό. Και έχουν τεράστιο δίκιο!!!\nΌλα αυτά τα χρόνια από το 1980 και μετά που η χώρα μας μπήκε στην ενωμένη Ευρώπη (Ε.Ο.Κ. και αργότερα Ε.Ε.), αλήθεια είναι ότι απόλαυσε οφέλη, τόσο πολιτικά όσο και οικονομικά. Αυτό δεν σημαίνει ότι όλα ήταν ρόδινα. Η Ελλάδα μετείχε σε ένα μωσαϊκό κρατών και οικονομιών, χαώδες και χωρίς κάποια ουσιαστική πολιτική ή οικονομική διάθεση για ένωση. Η Ευρωπαϊκή Ένωση δεν είναι ένωση συμφερόντων, αλλά σε αυτό έχει εξελιχθεί από την ίδρυσή της. Η ιδέα θα έπρεπε να είναι κάτι παραπάνω από αυτό και τα κράτη-μέλη (εντός και εκτός Ευρώ) θα κάνουν πολλά χρόνια για να το καταλάβουν, ΑΝ ποτέ το καταλάβουν και το τεράστιο οικοδόμημα δεν καταρρεύσει...\nΑς μην το αναλύσουμε περισσότερο αυτό. Αυτό είναι μία ιδεολογία και ίσως μας δοθεί η ευκαιρία να το αναλύσουμε στο μέλλον, αν και έχουμε πει πολλά σε προηγούμενα άρθρα. Η ουσία είναι ότι το περίφημο "πολιτικό προσωπικό" της χώρας μας εντάχθηκε μέσα σε αυτό το πολιτικό και οικονομικό περιβάλλον, προσαρμόστηκε και αποκόμισε πολιτικά οφέλη, εξουσία και -κυρίως- χρήμα, κακά τα ψέμματα...\nΔεν πιστεύω ότι υπάρχει κάποιος να το αμφισβητήσει αυτό, αφού κυνικά όλοι παραδεχόμαστε ότι η ρήση "μαζί τα φάγαμε" έχει μια δόση αλήθειας μέσα στην υπερβολή της, αφού έτσι κι αλλιώς το "τα φάγαμε" δεν έχει αμφισβητηθεί από κανέναν. Πραγματικά είναι ιδιαίτερα υποκριτικό να δεχόμαστε το "τα φάγαμε" αλλά όχι το "μαζί" και ταυτόχρονα να δεχόμαστε ότι σε αυτόν τον τόπο υπάρχει Δημοκρατία. Αν δεν δεχόμαστε τη συλλογική ευθύνη μίας πλειοψηφίας που "βολεύονταν", συμμετείχε και ψήφιζε εκείνους που οδήγησαν το καράβι σε ξέρα, τότε ας μην συζητάμε... Αλλά αρκετά με τους προλόγους, ας μπούμε στο "ζουμί".\nΌταν συμμετέχεις σε μία ένωση όπως αυτή της Ευρώπης, ιδιαίτερα στον λεγόμενο "σκληρό πυρήνα" και μάλιστα ιστορικά από τα πρώτα 10 κράτη, χρειάζεται να είσαι και πρωτοπόρος στην διαμόρφωση αυτής της ένωσης. Τί έκανε η χώρα μας; Πήρε τα λεφτά σαν φτωχός συγγενής, επωφελήθηκε χωρίς να δίνει λογαρισαμό. Με λογιστικές αλχημίες, έκρυψε επί δεκαετίες τα ελλείμματά της και το χρέος της από τους "κουτόφραγκους" που "χαίρονταν" με τη σειρά τους για την κατανάλωση των προϊόντων τους που τους προσφέραμε...\nΗ κατάσταση από την δεκαετία του '90 φαίνονταν ότι είχε γίνει ιδιαίτερα επικίνδυνη. Το χρέος και το έλλειμμα, αποδείχθηκε εκ των πραγμάτων, ότι δεν ήταν διαχειρίσιμο από τότε, απλά υπήρχε η δυνατότητα της αναχρηματοδότησής του με νέα δάνεια. Η εξέλιξη της Ε.Ε. και ιδιαίτερα η είσοδος στο Ευρώ, έδωσε αυτήν τη δυνατότητα. Περιθώριο αναστροφής της κατάστασης, υπήρχε μόνο στην περίπτωση που η Ελληνική Οικονομία άλλαζε δραματικά!\nΤο ερώτημα είναι ΠΟΙΟΣ θα μπορούσε να το κάνει αυτό; Το ΠΑ.ΣΟ.Κ. πρακτικά αδυνατούσε και ακόμη και σήμερα αδυνατεί να κάνει τη δουλειά αυτή, αφού είναι μία παράταξη που στηρήχθηκε σε ένα υδροκέφαλο Δημόσιο, καθώς και σε συμφέροντα και συντεχνίες που δεν θα αναλύσουμε εδώ, αλλά όλοι μπορούμε να φανταστούμε, αφού, μεταξύ μας, όλοι τα ξέρουμε. Εξάλλου και οι ίδιοι το έχουν παραδεχτεί, κατόπιν εορτής... Έχουν αναγκαστεί να το κάνουν, αφού τώρα τα ψέμματα τελείωσαν και θα κληθούν, αφού δεν το έχουν ακόμη κάνει, κάποια στιγμή να συγκρουστούν με τον ίδιο τους τον εαυτό. Οψόμεθα...\nΠοιος ήταν αυτός που είχε τη δυνατότητα πραγματικά να αλλάξει την οικονομία της χώρας ώστε να αναστρέψει την δυσμενή κατάσταση; Ποιος ήταν αυτός που θα μπορούσε να συγκρουστεί με το αμαρτωλό παρελθόν, έχοντας ουσιαστικά "λευκή επιταγή" από ένα λαό που είχε ψιλοκαταλάβει που πάει η κατάσταση;\nΗ ευκαιρία δόθηκε αμέσως μετά από το πάρτυ του 2004, με τη λήξη των Ολυμπιακών Αγώνων. Ιδανικές συνθήκες: Η χώρα με εξαιρετικό κύρος, ο λαός σε ευφορία, μία κυβέρνηση με πρόσφατη εντολή και με ευρεία πλειοψηφία, η αντιπολίτευση με εσωστρέφεια, το "σύστημα" μουδιασμένο, η νέα Κυβέρνηση με επικοινωνιακό και στελεχιακό δυναμικό που φάνταζε "ικανό". Και ταυτόχρονα, ένας λαός που είχε ψηφίσει ανατροπή, πολιτική αλλαγή, νέα διακυβέρνηση, σύγκρουση με το παρελθόν, κάθαρση, επανίδρυση του Κράτους... Αυτά δεν ήταν τα συνθήματα του Καραμανλή ή δεν θυμάμαι καλά;\nΈνα από τα συνθήματα της εποχής ήταν ότι για να επανεκκινήσουμε την οικονομία μας, θα έπρεπε να την απογράψουμε. Ναι, να την απογράψουμε, ώστε να πάρουμε τα κατάλληλα μέτρα ώστε να την αλλάξουμε!!! Η απογραφή είναι αμαρτία; Το να είσαι ειλικρινής με τους εταίρους σου είναι αμαρτία; Το να πεις "εντάξει, ό,τι έγινε, έγινε, πάμε τώρα από την αρχή και σωστά" ήταν λάθος; Τί θα γίνονταν; Αυτό που γίνεται τώρα πάντως όχι...\nΤο λάθος δεν ήταν ότι η Νέα Δημοκρατία έκανε απογραφή. Το λάθος ήταν ότι η Νέα Δημοκρατία έγινε... ΠΑ.ΣΟ.Κ., χωρίς να είναι και ΠΑ.ΣΟ.Κ....\nΚαι αυτό ακριβώς συνεχίζει να κάνει και τώρα!!!\nΉταν τραγική η "νέα διακυβέρνση" του Κώστα Καραμανλή. Αλλά όχι γιατί έκανε απογραφή. Η κυβέρνηση ήταν τραγική γιατί δεν έκανε ΤΙΠΟΤΑ!!! Και το ΤΙΠΟΤΑ το ονόμασε "ήπια προσαρμογή" χαϊδεύοντας και καθησυχάζοντας το σύστημα και πηγαίνοντας τη χώρα άλλο ένα βήμα προς τον γκρεμό.\nΤί ομολογούν τώρα κυνικά; Ότι εξυπηρέτησαν χρέη προηγούμενων, χωρίς να χρεώσουν περεταίρω, παρά μόνο κάτι λίγα δις Ευρώ επιπλέον... Φτάνει αυτό; Τί αλλαγές έκαναν; Ελάχιστες χρειάζονταν σε σχέση με αυτές που γίνονται τώρα. Αλλά και οι ίδιες να γίνονταν, η χώρα δεν θα ήταν μπορστά στο ενδεχόμενο της χρεοκοπίας, ούτε δεν θα έμπαινε σε ένα τούνελ που δεν πρόκειται να βγει ούτε σε 20 χρόνια...\nΑντί να πουν την αλήθεια στο λαό που τους ψήφισε, συμβιβάστηκαν. Ο Καραμανλής έκανε αυτό που ο Ανδρέας Παπανδρέου έκανε πριν από 20 χρόνια. Αλλά δεν του βγήκε, γιατί απλά τον είχε προλάβει ο ίδιος ο Ανδρέας, αλλά και οι εποχές που άλλαξαν. Στο τέλος έπεσε. Και φορτώθηκε και τον τίτλο του αποτυχημένου. Η ιστορία τον τιμώρησε με τον ίδιο τρόπο που φοβήθηκε ότι θα τιμωρηθεί αν έλεγε την αλήθεια και είχε το θάρρος να κάνει τις τομές και τις αλλαγές που είχε ανάγκη ο τόπος. Λιγότερες από αυτές που χρειάζονται τώρα...\nΑυτό το ξέρει ο λαός κύριε Σαμαρά!!! Αν θέλετε να απεγλωβιστείτε από το παρελθόν πείτε την αλήθεια και αφήστε τα ΠΑΣΟΚικά περί... απογραφής. Γιατί το ΠΑ.ΣΟ.Κ. είχε ανάγκη να αποκηρύξει την απογραφή. Η Νέα Δημοκρατία δεν έχει!!! Η ελπίδα δίνεται με αλήθειες και όχι με τάσεις αυτοκτονίας για το μόνο μέτρο στην ορθή κατεύθυνση!!! Το πρόβλημα δεν είναι ότι έγινε η απογραφή, αλλά ότι ΔΕΝ αξιοποιήθηκε κύριοι!!!\nΟ Αλογοσκούφης, προσπάθησε να απολογηθεί για το θέμα και να υπερασπιστεί την πολιτική του. Ανώφελο!!! Συμμετείχε, συναίνεσε, άρα... στο χρονοντούλαπο!!! Ας διδάσκει τους φοιτητές του 1000 και 1 τρόπους για να αποφύφγεις τα τραγικά σου λάθη!!!\nΑν συνεχίσει η ηγεσία της Νέας Δημοκρατίας να κρύβεται πίσω από το δάχτυλό της, την ελπίδα τελικά θα έρθει να την προσφέρει το ίδιο το ΠΑ.ΣΟ.Κ., αφού εκ των πραγμάτων αναγκαστεί, όπως προείπαμε να συγκρουστεί με το ίδιο το... ΠΑ.ΣΟ.Κ..\nΉ -ακόμη καλύτερα- την ελπίδα θα τη δώσει μία νέα πολιτική παράταξη, που δεν θα έχει να κάνει σε τίποτα με τα υπάρχοντα σχήματα (μικρά και μεγάλα)!!! Με κανένα από αυτά... Θα πηγάσει από το λαό, που στο τέλος θα κληθεί να πληρώσει, αλλά -επιτέλους- με ελπίδα και με διαφάνεια!!! Πραγματική διαφάνεια!!!\nΚαι τότε Νέα Δημοκρατία, ΠΑ.ΣΟ.Κ. και... λοιποί συγγενείς και γείτονες, θα βρεθούν, οριστικά, στο χρονοντούλαπο της ιστορίας, όπως έλεγε και ο ανούσια λαοπλάνος Ανδρέας...\nΥ.Γ.: Κύριε Σαμαρά, υπάρχει ακόμη περιθώριο...\nΠρόσκληση του χρήστη Omada Starata για συζήτηση\n11:21 π.μ. (Πριν από 23 ώρες)\nΑναρτήθηκε από thessalikiafypnish στις 11:00 π.μ.


Αυτές τις βιταμίνες χρειάζεσαι τον Νοέμβριο - OFF Magazine - Η ΧΑΛΚΙΔΑ ΣΤΟ INTERNET\nΔημοσιεύθηκε 1 Νοεμβρίου, 2020\nΝοέμβριος, ο τελευταίος μήνας του φθινοπώρου με τις ιώσεις να καιροφυλακτούν, όπως και τον covid19. Θωράκησε τον οργανισμό σου με τις κατάλληλες βιταμίνες.\nΗ βιταμίνη D3 είναι κριτικής σημασίας για να διατηρήσεις σε φόρμα το ανοσοποιητικό σου σύστημα στη διάρκεια της εποχής των ιώσεων. Το σώμα σου την χρειάζεται για να ρυθμίζει τα επίπεδα την ενέργειας, για να διατηρεί την καρδιά υγιή και για να αναπτύξει πιο γερά οστά. Σε αντίθεση με τις άλλες βιταμίνες, η βιταμίνη D παράγεται στο σώμα όταν εκτίθεται σε αρκετό φως από τον ήλιο, για αυτό και η ανεπάρκεια σε αυτήν είναι πολύ συχνή κατά τους χειμερινούς μήνες. Έρευνες δείχνουν ότι η καλύτερη μορφή για να λάβεις είναι η D3, επειδή είναι η πιο κοντινή στη φυσική μορφή της βιταμίνης D που φτιάχνει το σώμα σου από το φως του ήλιου.\nΑν έχεις παγωμένα χέρια και πόδια ακόμα και όταν η θερμοκρασία πέφτει λίγο, τότε ένα συμπλήρωμα Ω-3 λιπαρών οξέων μπορεί να σε βοηθήσει. Επειδή τα χέρια και τα πόδια βρίσκονται πιο μακριά από την καρδιά, είναι το τελευταίο σημείο που φτάνει το αίμα. Σύμφωνα με κάποιες έρευνες, τα συμπληρώματα Ω-3 λιπαρών οξέων μπορούν να προσφέρουν μία ώθηση στην κυκλοφορία του αίματος και να βοηθήσουν να ζεσταθούν τα χέρια και τα πόδια σου.\nΤο ιχθυέλαιο ενισχύει το καρδιαγγειακό σύστημα και υποστηρίζει την υγιή κινητικότητα των αρθρώσεων και την οστική πυκνότητα. Επίσης, βοηθά στη βελτίωση των επιπέδων της ενέργειάς σου, που μπορεί να παρατηρείς ότι αρχίζει να πέφτει καθώς μειώνεται το φως του ήλιου που λαμβάνεις. Το ιχθυέλαιο μπορεί να κρατήσει σε ισορροπία και το επίπεδο του σακχάρου στο αίμα σου και ενισχύει την σεξουαλική και την ορμονική σου υγεία.\nΤα προβιοτικά είναι σημαντικά για την υγεία του πεπτικού συστήματος. Και ένα υγιές πεπτικό σημαίνει ότι θα έχεις και πολλά υγιή βακτήρια για να συνθέσουν βιταμίνες, να εξοντώσουν τις τοξίνες και να βοηθήσουν στην απορρόφηση των θρεπτικών στοιχείων από την πέψη. Και έτσι καταλαβαίνεις πως ένα υγιές πεπτικό σύστημα σημαίνει και ένα υγιές ανοσοποιητικό σύστημα.


Σεισαχθεια: Γιατί η Ελλάδα είναι ευρωπαϊκό προτεκτοράτο.\nΓιατί η Ελλάδα είναι ευρωπαϊκό προτεκτοράτο.\nΑρθρο του Ι.Ραμονέ στη Le Monde diplomatique\nΗ 21η Φεβρουαρίου 2012 θα είναι, πλέον, για την Ελλάδα, η ημερομηνία της Μεγάλης Παράδοσης. Είναι η μέρα, που με την υπόσχεση ενός δεύτερου πακέτου ευρωπαϊκής βοήθειας, η ελληνική κυβέρνηση αποδέχτηκε τους εξευτελιστικούς όρους που επέβαλε «η συμμορία του τριπλού Α» κατά τη σύνοδο του Eurogroup, την οποία ελέγχει η Γερμανία :\nδρακόντειες μειώσεις στις δημόσιες δαπάνες, περικοπές στους κατώτατους μισθούς του ιδιωτικού τομέα και στις συντάξεις, απόλυση 150.000 δημοσίων υπαλλήλων, αύξηση της φορολογίας, μαζικές ιδιωτικοποιήσεις…\nΚι όμως, οι Έλληνες είχαν ήδη υποστεί ένα πραγματικό «χρηματοπιστωτικό πραξικόπημα», στις 10 Νοεμβρίου, όταν το Βερολίνο τους επέβαλε μια τρικομματική κυβέρνηση, αποτελούμενη από τους σοσιαλδημοκράτες, τους συντηρητικούς και τους ακροδεξιούς, υπό τον Λουκά Παπαδήμο, πρώην αντιπρόεδρο της Κεντρικής Ευρωπαϊκής Τράπεζας.\nΌμως, η θυσία τους, ύστερα από την απίστευτα σκληρή θεραπεία-σοκ που υφίστανται επί τέσσερα χρόνια, δεν ωφέλησε σε τίποτα.\nΑυτή τη φορά, το χτύπημα είναι ακόμα σοβαρότερο, γιατί από την Αθήνα ζητήθηκε μια τεράστια παραχώρηση εθνικής κυριαρχίας, «πιθανόν, η μεγαλύτερη που εκχωρήθηκε από μια χώρα σε καιρό ειρήνης».\nΣτην πραγματικότητα, η Ελλάδα τέθηκε υπό την εποπτεία της Ευρωπαϊκής Ένωσης και, πλέον, σε ότι αφορά στον προϋπολογισμό και τα δημοσιονομικά της, δεν έχει παρά μια «περιορισμένη κυριαρχία».\nΗ επίθεση που δέχτηκε η Ελλάδα ήταν αναμενόμενη.\nΆλλωστε, αποτελεί άριστο μέσο παραδειγματισμού προς τις άλλες χώρες της Ευρωζώνης που αντιμετωπίζουν δυσκολίες (Ιρλανδία, Πορτογαλία, Ισπανία, Ιταλία).\nΉδη από τον Ιούλιο του 2011, ο Ζαν-Κλοντ Γιουνκέρ, πρωθυπουργός του Λουξεμβούργου και πρόεδρος του Eurogroup προειδοποιούσε :\n«Η εθνική κυριαρχία της Ελλάδας θα περιοριστεί σημαντικά».\nΚαι στις 27 Ιανουαρίου, φέτος, η βρετανική εφημερίδα «Financial Times» έδωσε στη δημοσιότητα ένα γερμανικό έγγραφο που καλούσε την Αθήνα να υποδεχτεί έναν μόνιμο επίτροπο με δικαίωμα βέτο, για να επιβλέπει τον προϋπολογισμό του κράτους και να μπλοκάρει κάθε μη επιτρεπτό από τους πιστωτές της Ελλάδας έξοδο.\nΤέλος, την παραμονή της συμφωνίας, σε συνέντευξή του στο γερμανικό εβδομαδιαίο περιοδικό «Der Spiegel», ο Βόλκερ Κάουντερ, ηγέτης της Χριστιανοδημοκρατικής Ένωσης (CDU) στο Κοινοβούλιο, προχώρησε ακόμα περισσότερο, ζητώντας την αποστολή στην Ελλάδα «γερμανών δημοσίων υπαλλήλων για να βοηθήσουν στη δημιουργία μιας αποτελεσματικής χρηματοπιστωτικής διοίκησης».\nΤο ίδιο αίτημα, εξάλλου, διατύπωσε και ο ίδιος ο υπουργός Οικονομίας της χώρας, Φίλιπ Ρέσλερ.\nΤα κεφάλαια που μεταφέρθηκαν στο πλαίσιο της βοήθειας θα τοποθετηθούν σ’ έναν κλειστό λογαριασμό, στον οποίο μόνο η τρόικα θα έχει πρόσβαση και όχι η ελληνική κυβέρνηση.\nΟ λογαριασμός αυτός θα χρησιμεύσει αποκλειστικά για την εξυπηρέτηση του εθνικού χρέους και όχι για την πληρωμή των μισθών και των συντάξεων.\nΤα νέα ομόλογα του ελληνικού κράτους δεν θα υπόκεινται πλέον στον ελληνικό νόμο, αλλά στον βρετανικό…\nΚαι σε περίπτωση διαφωνίας μεταξύ της Αθήνας και των ιδιωτών πιστωτών της, αυτή θα κρίνεται στο Λουξεμβούργο και όχι στην Ελλάδα…\nΔεν είναι ακόμα επίσημο, αλλά όλα δείχνουν ότι η Ελληνική Δημοκρατία δεν είναι πια κυρίαρχο κράτος.\nΣιωπηρά, η Ευρωπαϊκή Ένωση πέρασε σε ένα νέο στάδιο.\nΣτο εξής, τα δυνατά κράτη (εκείνα που έχουν «τριπλό Α» συν η Γαλλία) απαιτούν από όλα τα υπόλοιπα, ιδιαίτερα τις χώρες της περιφέρειας, να αλλάξουν καθεστώς.\nΔεν πρόκειται ακριβώς για καθεστώς αποικίας, όμως μοιάζει πολύ μ’ ένα είδος διοίκησης το οποίο οι μεγάλες δυνάμεις εφάρμοζαν την αποικιοκρατική περίοδο, το προτεκτοράτο.\nΓια τους αποικιοκράτες, το προτεκτοράτο ήταν ένας τρόπος να επεκτείνουν την πολιτική και διοικητική τους επιρροή και να θέτουν υπό επιτήρηση ξένα εδάφη από τα οποία επιθυμούσαν να αρπάξουν τα πλούτη τους, χωρίς, ωστόσο, να επιβαρυνθούν με τα μειονεκτήματα και τα έξοδα που προϋποθέτει μια ξεκάθαρη προσάρτηση.\nΗ διαφορά με την αποικία είναι ότι «το προστατευόμενο κράτος» διατηρεί επίσημα τους θεσμούς του, αλλά παραχωρεί στην «προστάτιδα δύναμη» την εξωτερική του πολιτική και κυρίως την οικονομία του και το εξωτερικό εμπόριο.\nΣ’ ένα τέτοιο πλαίσιο παρακολουθούμε, στους κόλπους της Ε.Ε. και ιδιαίτερα της Ευρωζώνης, από την αρχή (το 2008) της χρηματοπιστωτικής κρίσης, την εμφανή απώλεια της κυριαρχίας των πιο αδύναμων κρατών.\nΕίναι η προκαταρτική φάση, πριν από το θλιβερό τελικό στάδιο του «ευρωπαϊκού προτεκτοράτου», για το οποίο ωριμάζει η Ελλάδα.\nΤον Σεπτέμβριο του 2001, η Άνγκελα Μέρκελ πρότεινε ένα νέο πρότυπο, την «marktkonforme demokratie» (δημοκρατία συμβατή με την αγορά), το οποίο προσδιόρισε κάπως έτσι :\n«Η κατάρτιση του κρατικού προϋπολογισμού είναι προνόμιο του Κοινοβουλίου, πρέπει όμως να βρούμε τρόπους, ώστε η δημοκρατική αυτή απαίτηση να είναι συμβατή με τις επιταγές της αγοράς».\nΗ αγορά είναι πλέον το σημείο αναφοράς : τις εκλογικές αποφάσεις δεν τις παίρνουν πια οι πολίτες αλλά τα χρηματιστήρια, οι τράπεζες και οι κερδοσκόποι.\nΗ νέα αυτή αντιδημοκρατική φιλοσοφία κερδίζει σιγά σιγά την Ευρώπη.\nΜεταφράζεται σε νόμους και συνθήκες που περιορίζουν όλο και περισσότερο το περιθώριο ελιγμών των κυβερνήσεων και λειτουργούν ως «αυτόματος πιλότος» για να καθυποτάξουν τις κοινωνίες και να τις οδηγήσουν με υφέρποντα και μυστικό τρόπο προς μια ομόσπονδη Ευρώπη.\nΑπό αυτήν την άποψη, η τιμωρία της Ελλάδας είναι το μοντέλο που απειλεί κάθε απείθαρχη ευρωπαϊκή χώρα. Και θα γίνει και επίσημα κανόνας τον ερχόμενο Ιούλιο, όταν επικυρωθεί ο Ευρωπαϊκός Μηχανισμός Σταθερότητας (ESM – Μόνιμο Ταμείο Διάσωσης).\nΣχεδιασμένο από την Άνγκελα Μέρκελ και επικυρωμένο από τον Νικολά Σαρκοζί, το ESM είναι μια νέα διακυβερνητική οργάνωση, ένα είδος ευρωπαϊκού ΔΝΤ.\nΓια την ώρα, περνά προς επικύρωση από τα εθνικά κοινοβούλια, χωρίς δημόσιο διάλογο, παρ’ όλο που, εξαιτίας των χαρακτηριστικών του, μπορεί να έχει καταστροφικές επιπτώσεις στους πολίτες. Πράγματι, το ESM προβλέπει χρηματοπιστωτική βοήθεια σε χώρες που την έχουν ανάγκη, υπό την προϋπόθεση να παραχωρήσουν ένα μέρος της κυριαρχίας τους, αποδεχόμενες την εποπτεία της ευρωπαϊκής τρόικας και υιοθετώντας αδίστακτα σχέδια προσαρμογής.\nΤο ESΜ είναι δομικά τμήμα του «Φορολογικού Συμφώνου», που υιοθετήθηκε στις 30 Ιανουαρίου από 25 από τους 27 αρχηγούς κρατών της ΕΕ. Το πραγματικό όνομα του τρομερού αυτού συμφώνου είναι «Συνθήκη για τη σταθερότητα, τον συντονισμό και τη διακυβέρνηση στην Οικονομική και Νομισματική Ένωση» και είναι επίσης αποτέλεσμα μιας γερμανικής απαίτησης.\nΘα υποχρεώνει τα κράτη που το υπογράφουν να εγγράφουν στο Σύνταγμά τους (ή τουλάχιστον σε έναν νόμο) τον περίφημο «χρυσό κανόνα» για τη διατήρηση του ελλείμματος του προϋπολογισμού σε ποσοστό μικρότερο από το 5% του ΑΕΠ.\nΟι χώρες που δεν θα σέβονται αυτόν τον περιορισμό θα βρίσκονται υπόλογες στο Ευρωπαϊκό Δικαστήριο και θα υφίστανται σοβαρές κυρώσεις.\nΟ Καρλ Μαρξ διαβεβαίωνε ότι στη βιομηχανική εποχή οι κυβερνήσεις ήταν απλώς τα διοικητικά συμβούλια της μπουρζουαζίας.\nΠαραφράζοντάς τον, θα μπορούσαμε να πούμε ότι σήμερα, στην εποχή της «Ευρώπης του “λιταρχισμού”» της Άνγκελα Μέρκελ, οι κυβερνήσεις γίνονται τα διοικητικά συμβούλια των αγορών. Ως πότε ;


Webnode - Προσθήκη ετικετών (tags)\nΠροσθήκη ετικετών (tags)\nΟι ετικέτες είναι λέξεις ή/και φράσεις που περιγράφουν το περιεχόμενο της ιστοσελίδας σας και διευκολύνουν την περιήγηση των επισκεπτών στα περιεχόμενά σας. Με τη Webnode, μπορείτε να προσθέσετε ετικέτες σε σελίδες, άρθρα, εικόνες της φωτογκαλερί, στοιχεία καταλόγου, προϊόντα και κατηγορίες. Όλες οι ετικέτες θα εμφανίζονται σε ένα πεδίο περιεχομένου.\n1. Ενώ βρίσκεστε στον editor, μεταβείτε στη σελίδα στην οποία θέλετε να προσθέσετε ετικέτες.\n2. Στη γραμμή εργαλείων, κάντε κλικ στις "Ιδιότητες".\n3. Στο κάτω μέρος του παραθύρου "Ιδιότητες σελίδας" μπορείτε να προσθέσετε ετικέτες. Όταν τελειώσετε κάντε κλικ στο "OK".\nΕισαγωγή λίστας ετικετών\nΤο χαρακτηριστικό αυτό εμφανίζει όλες τις ετικέτες της ιστοσελίδας σας ώστε οι επισκέπτες να έχουν πρόσβαση στις σελίδες οι οποίες τις περιέχουν.\n1. Ανοίξτε τον editor και μεταβείτε στη σελίδα που θέλετε να προσθέσετε το widget.\n2. Κάντε κλικ στο "Περισσότερα", επιλέξτε "Widgets" και στη συνέχεια "Λίστα Ετικετών".\n3. Στο κάτω μέρος της σελίδας θα βρείτε ένα πεδίο με όλες τις ετικέτες σας. Οι ετικέτες αυτές θα εμφανίζονται σε διάφορα μεγέθη. Όσο πιο συχνή είναι η χρήση ενός όρου στην ιστοσελίδα σας, τόσο μεγαλύτερο και το μέγεθος της ετικέτας, και αντιστρόφως.\nΣυμβουλή: Κάντε κλικ στις "Ρυθμίσεις" στη μαύρη γραμμή που βρίσκεται στην κορυφή του widget ώστε να ρυθμίσετε το μέγιστο αριθμό ετικετών για αυτή τη σελίδα. Επιβεβαιώστε κάνοντας κλικ στο "OK". Μπορείτε επίσης να διαγράψετε ολόκληρο το πεδίο ετικετών κάνοντας κλικ στο κόκκινο Χ στην κορυφή.


Category » Αθλητικά Archives - Page 24 of 29 - ΈγερσιςΈγερσις\nΠρώτα τα διαρκείας, τελευταίοι οι οργανωμένοι στον Τελικό Κυπέλλου\nAt Φεβρουάριος 09, 2017\nΠροτεραιότητα στους κατόχους διαρκείας θα δώσει η ΚΑΕ Παναθηναϊκός, όπως τονίζει με ανακοίνωσή της για τα εισιτήρια του Τελικού Κυπέλλου με τον Άρη (18/02, 17:00) στο «Nick Galis Hall». Σε τελευταία μοίρα οι αργανωμένοι.\nΓιουβέντους – ΑΕΚ 77-78\nΜπορεί να έχει το όνομα, η Γιουβέντους όμως δεν έχει την χάρη! Παρόλα αυτά η ΑΕΚ παρουσιάστηκε κατώτερη των περιστάσεων απέναντι σε μία κατώτερη αντίπαλο και χρειάστηκε τον ήρωά της! Με το παιχνίδι στην… κόψη του ξυραφιού ο Ντούσαν Σάκοτα έβγαλε τα κάστανα από την φωτιά! Ο αρχηγός της ομάδας σκόραρε, καθώς προσγειωνόταν στο παρκέ και πήρε και το φάουλ στο πιο κρίσιμο σημείο. Η «Βασίλισσα» πήρε το μίνιμουμ στην έδρα της λιθουανικής Γιουβέντους και την περιμένει στο κλειστό του ΟΑΚΑ στις 21 Φεβρουαρίου (19:30) για να… καθαρίσει την πρόκρισή της στα playoffs. Εκεί, βρίσκεται ήδη η Μονακό.\nΠΑΟΚ – Παρτιζάν 74-76 (pics)\nΟ ΠΑΟΚ έκανε το comeback στην τρίτη περίοδο όμως ηττήθηκε από την Παρτίζαν με 74-76 και θα ταξιδέψει στο Βελιγράδι στις 22/2 για να ανατρέψει το εις βάρος του -2. Πρώτος σκόρερ ο Χάτσερ με 27 πόντους!\nΟι σχεδόν 5.500 φίλοι του ΠΑΟΚ και της Παρτίζαν που βρέθηκαν στις εξέδρες της PAOK Sports Arena για το πρώτο παιχνίδι της σειράς δημιούργησαν πολύ όμορφη ατμόσφαιρα ενώ ο πρώην γκαρντ του «Δικεφάλου», Ουίλιαμ Χάτσερ, έκανε τη ζημιά στους γηπεδούχους! Ο Αμερικανός τελείωσε το ματς με 27 πόντους για την Παρτίζαν ενώ ο ΠΑΟΚ καλείται να ολοκληρώσει την ανατροπή στο Βελιγράδι για να πανηγυρίσει την πρόκριση στην επόμενη φάση του Basketball Champions League, εκεί όπου περιμένει ήδη η Τενερίφη.\nΏρα να υπερασπιστούν έδρες Παναθηναϊκός και Ολυμπιακός! (pics)\nAt Φεβρουάριος 08, 2017\n«Αλώβητα» θα επιδιώξουν να διατηρήσουν τα ΟΑΚΑ και ΣΕΦ, Παναθηναϊκός και Ολυμπιακός, αντίστοιχα, απέναντι στις… διψασμένες αντιπάλους τους, την 22η αγωνιστική της Euroleague. Το gazzetta.gr σας παρουσιάζει τα στοιχεία που ξεχωρίζουν.\nΌπως ήρεμα – και με νίκες – κύλησε η προηγούμενη εβδομάδα για τις ελληνικές ομάδες στην Euroleague, το ίδιο επιθυμούν να γίνει και τώρα στις έδρες τους, στην τελική ευθεία της πρώτης φάσης της ευρωπαϊκής διοργάνωσης.\nΜε την παράδοση να είναι με το μέρος τους, οι «αιώνιοι» αντιμετωπίζουν ομάδες, οι οποίες είναι… διψασμένες για μια θέση στην οκτάδα, καθώς βρίσκονται πολύ κοντά σε αυτήν.\nΤην πρώτη ημέρα της 22ης αγωνιστικής, ο Παναθηναϊκός (6ος, 12-9) θα υποδεχθεί στο «Νίκος Γκάλης» (09/02, 21:15) την Μπάμπεργκ (11η, 8-13) του Νίκου Ζήση, σε ένα ματς-γιορτή για τα 109 χρόνια του «πράσινου» συλλόγου.\nAt Φεβρουάριος 07, 2017\nΟ χρόνος σταμάτησε, η ιστορία της Γιουνάιτεντ ποτέ! (pics+vids)\nAt Φεβρουάριος 06, 2017\nΤο gazzetta.gr γράφει για τη γεμάτη… νιάτα και ταλέντο ομάδα της Μάντσεστερ Γιουνάιτεντ που πριν από ακριβώς 59 χρόνια, χάθηκε στο αεροπορικό δυστύχημα του Μονάχου…\nΠέρασαν 59 χρόνια από την πιο μαύρη σελίδα στην ιστορία των «κόκκινων διαβόλων». Από εκείνη την αποφράδα νύχτα στο Μόναχο, που η μοίρα ήθελε να είναι η τελευταία για την τρομερά ταλαντούχα ομάδα της Γιουνάιτεντ, η οποία πανηγύριζε την πρόκριση στα ημιτελικά του Κυπέλλου Πρωταθλητριών και ήταν τέτοιοι οι οιωνοί και όσα έδειχνε στο χορτάρι η ομάδα του Ματ Μπάσμπι, που η ποδοσφαιρική Αγγλία έκανε λόγο για ένα σύνολο που θα άφηνε εποχή.\nΜε μέσο όρο ηλικίας στα 22 χρόνια (και μεγαλύτερο τον αρχηγό, Ρότζερ Μπάιρν στα 28 του χρόνια), με όλο το μέλλον μπροστά, με δύο διαδοχικά πρωταθλήματα, με τον θρύλο του συλλόγου που κρατούσε το «τιμόνι» στα χέρια του να έχει απορρίψει δις την προοπτική της ανάληψης της τεχνικής ηγεσίας της Ρεάλ Μαδρίτης, όλα φάνταζαν ιδανικά. Δεν ήταν… πυροτέχνημα. Ήταν μια καλοδουλεμένη μηχανή, γεμάτη όρεξη, ταλέντο και είχε αρχίσει να μπαίνει στην καρδιά των οπαδών με τα όσα πετύχαινε, έχοντας ξεπεράσει το κακό, φθινόπωρο του 1957…\nΑίγυπτος – Καμερούν 1-2\nΣΤΗΝ ΚΟΡΥΦΗ 15 ΧΡΟΝΙΑ ΜΕΤΑ\nΤα Λιοντάρια γύρισαν τον τελικό και με το 2-1 επί της Αιγύπτου σήκωσαν το Κύπελλο Εθνών της Μαύρης ηπείρου για πέμπτη φορά στην ιστορία τους.\nΤις δύο προηγούμενες φορές που κοντραρίστηκαν σε τελικό (1986, 2008), οι Καμερουνέζοι έχασαν το τρόπαιο από τους Αιγύπτιους. Ηταν και οι μοναδικές φορές που έφτασαν ως φιναλίστ και έχασαν το Κύπελλο Εθνών Αφρικής. Τώρα όμως, στα γήπεδα της Μπουρκίνα Φάσο πήραν την εκδίκηση τους. Μάλιστα το έκαναν με ανατροπή και με το 2-1 σήκωσαν την μεγάλη κούπα της Μαύρης ηπείρου για πέμπτη φορά στην ιστορία τους.\nΟι Φαραώ με τον Αμρ Ουάρντα του ΠΑΟΚ, βασικό στην σύνθεση τους, ήταν εκείνοι που προηγήθηκαν, με τον Ελνένι της Αρσεναλ να μπαίνει από δεξιά και να πλασάρει ψηλά στην κλειστή γωνία (22′). Ωστόσο, η κεφαλιά του Ν’Κουλού (59′) έφερε τον τελικό στα ίσα. Ωσπου στο 88′ και μετά από βαθύ γέμισμα, ο Αμπουμπακάρ έβαλε γκολάρα. Σήκωσε την μπάλα πάνω από τον αντίπαλο και ανάμεσα σε δύο πλάσαρε πριν αυτή πέσει στο έδαφος, χαρίζοντας στη χώρα του το μεγάλο βραβείο.\nΠήρε το ντέρμπι ο ΠΑΟΚ με 0/20 τρίποντα, 62-58 τον Άρη\nΟ ΠΑΟΚ νίκησε για δεύτερη φορά φέτος τον Άρη, παρά το γεγονός πως είχε 0/20 τρίποντα! Γύρισε από το -12 ο “δικέφαλος”, με τον Κιθ Κλάντον να κάνει νταμπλ νταμπλ (12π., 15ριμπ.). Καθοριστικός ο Αντώνης Κόνιαρης.\nAυτό που είδαμε στην PAOK Sports Arena δεν διεκδικεί δάφνες ποιότητας, ούτε θα… διδαχθεί σε σεμινάρια προπονητικής για την ποιότητα. Ουδόλως όμως απασχολεί τον ΠΑΟΚ κάτι τέτοιο, από τη στιγμή που έκανε την ανατροπή και πήρε τη νίκη απέναντι στον Άρη (62-58) για τη 16η αγωνιστική της Stoiximan.gr Basket League.\nΗ ομάδα του Σούλη Μαρκόπουλου είδε το παιχνίδι να στραβώνει από νωρίς (19-31 στο 13’54”), είχε 0/20 τρίποντα, αλλά ακόμη κι έτσι πήρε το ροζ φύλλο αγώνα, νικώντας για δεύτερη φορά τον “αιώνιο” αντίπαλο φέτος -μετά το “διπλό” στο Nick Galis Hall.\nΚορυφαίοι για τους νικητές οι Κιθ Κλάντον (12π., 15ριμπ.), Ζάνις Πέινερς (13π., 5ριμπ.) και Βαγγέλης Μαργαρίτης (15π., 8ριμπ.), με τον Αντώνη Κόνιαρη (6π.) να είναι καθοριστικός στο φινάλε, αφού πέτυχε όλου τους πόντους του στην τελευταία περίοδο -συμπεριλαμβανομένων των 2/2 βολών στα 5.7” που “κλείδωσαν” τη νίκη για την ομάδα του.


Κι όμως 3,8 Ρίχτερ ταρακούνησαν την Αττική | Protagon.gr\nΚι όμως 3,8 Ρίχτερ ταρακούνησαν την Αττική\nΤο επίκεντρο εντοπίζεται κοντά στα Βίλια και στην Οινόη\nProtagon Team 29 Δεκεμβρίου 2019, 00:00\nΣεισμική δόνηση που έγινε ιδιαίτερα αισθητή στην Αττική, σημειώθηκε λίγα λεπτά μετά τις 23:30. Σύμφωνα με τα στοιχεία του Γεωδυναμικού Ινστιτούτου το μέγεθος του σεισμού ήταν 3,8 Ρίχτερ και εντοπίζεται κοντά στα Βίλια και στην Οινόη.\nΟι πρώτες εκτιμήσεις του Ευρωμεσογειακού Ινστιτούτου έκαναν επίσης λόγο για σεισμό μεγέθους 3,8 της κλίμακας Ρίχτερ, που σημειώθηκε 39 χιλιόμετρα βορειοδυτικά της Αθήνας.\nΦρίκη στα Πετράλωνα: «Σκότωσα και πέταξα τον νονό μου στα σκουπίδια!»\nΠεζοπορία και πολιτική συζήτηση για τον Κυριάκο Μητσοτάκη στο Μέτσοβο\nΠαρέμβαση με φυλλάδια στο «Mall» στο Μαρούσι\nΚόσμος\tΕφιάλτης στη Γαλλία με 1.427 νεκρούς από κορονοϊό! – Ξεπέρασε τους 10.000\nΚόσμος\tΤι συμβαίνει όταν ένας ασθενής μπει στην Εντατική\nFlashBack\tΤο παράσημο της ΑΕΚ στον πόλεμο\nΟικονομία\tΠρος συμφωνία για μέτρα 500 δισ. ευρώ στο Eurogroup\nΚόσμος\tΙσπανία: Στους 743 οι νεκροί το τελευταίο 24ωρο – Αύξηση έπειτα από πέντε ημέρες μείωσης\nΕλλάδα\tΔελφίνια στον Θερμαϊκό – Εντυπωσιακά βίντεο από την παλιά Παραλία\nΕλλάδα\tΔιεθνής χορηγία $100 εκατ. από το Ιδρυμα Σταύρος Νιάρχος για τη μάχη κατά του κορονοϊού


ΓΙΑΝΝΗΣ ΚΟΤΣΙΡΑΣ: «ΖΟΥΜΕ ΣΤΗΝ ΕΠΟΧΗ ΤΗΣ ΜΟΝΙΜΗΣ «ΚΩΛΟΤΟΥΜΠΑΣ»\nΑρχική σελίδα Celebrities Γιάννης Κότσιρας: «Ζούμε στην εποχή της μόνιμης «κωλοτούμπας»\nΠριν από λίγο καιρό ολοκληρώθηκε η χειμερινή ροκ σύμπραξη του Γιάννη Κότσιρα με τον Γιώργο Νταλάρα και τον Λαυρέντη Μαχαιρίτσα. Ποια είναι η γεύση που του άφησε αυτή η συνεργασία;\n«Ηταν μία από τις σπουδαιότερες συνεργασίες της ζωής μου γιατί συναντήθηκα με τον Γιώργο Νταλάρα, τον άνθρωπο που μας έμαθε το τραγούδι, τον σεβασμό απέναντι στο λαϊκό τραγούδι. Εμαθα πολλά πράγματα και παράλληλα ήταν ένας από τους πιο επιτυχημένους χειμώνες μου, κάτι που είναι ενθαρρυντικό στις δύσκολες εποχές που ζούμε» τόνισε στο Έθνος.\n-Στα δύσκολα ο κόσμος στρέφεται προς το ποιοτικό, το ουσιαστικό, το αληθινό;\n«Αυτό είναι βέβαιο. Ζούμε στην εποχή της μόνιμης «κωλοτούμπας» και ο κόσμος χρειάζεται σταθερές. Και επειδή τις σταθερές δεν μπορεί να τις βρει στην πολιτική ή στην καθημερινότητα του, έχει ανάγκη κάπου να στηρίζεται. Γι' αυτό και ο ρόλος των καλλιτεχνών είναι σημαντικός»\nΗ Τζούλια της κωλοτούμπας. Τώρα επιστρέφει στην Ελλάδα που έβριζε (Nassos blog)\nΗ Τζούλια της κωλοτούμπας. Τώρα επιστρέφει στην Ελλάδα που έβριζε (Nassos blog) Εντάξει. Το τερμάτισε.\tΖούμε στην Ελλάδα το...


Nα γιορτάζεις όταν έχεις την τύχη να μετανιώνεις… (2016 #1)\nΜήπως αυτές τις μέρες γινόμαστε καλύτεροι άνθρωποι; Νομίζω πως ναι! Γιατί τελικά, έχουμε ανάγκη να είμαστε καλύτεροι άνθρωποι, όσο και αν προσπαθούμε να το πνίξουμε, Θεός ξέρει γιατί… Continue reading «Nα γιορτάζεις όταν έχεις την τύχη να μετανιώνεις… (2016 #1)» →\n2016: Δεν είναι ο προορισμός… είναι το ταξίδι!\nΟλοκληρώσαμε λοιπόν την «πίστα» και πάμε στην επόμενη… Μπράβο μας! Και τόσο εγώ που γράφω αυτές τις αράδες, όσο και εσείς που τις διαβάζετε την ολοκληρώσαμε με επιτυχία και «μας άντεξε το σκοινί» (όπως λέει και η Πρωτοψάλτη) αρά μας αξίζει το χειροκρότημα! Continue reading «2016: Δεν είναι ο προορισμός… είναι το ταξίδι!» →\nΧαρτί και μολύβι λοιπόν… Γιατί είναι ψυχρό το πληκτρολόγιο και η οθόνη!\nΕύχομαι και ελπίζω να μπορέσετε να διαβάσετε τα γράμματά μου (συγχωρέστε μου κάποια ορθογραφικά λάθη αλλά μεταξύ μας, το τελευταίο πράγμα που με ενδιέφερε ήταν η ορθογραφία) Continue reading ««Απολογισμός»…» →


ΦΑΡΜΑΚΕΥΤΙΚΟΣ ΣΥΛΛΟΓΟΣ ΤΡΙΚΑΛΩΝ: ΦΑΡΜΑΚΑ ΧΟΡΗΓΟΥΜΕΝΑ ΑΠΟ ΤΟ ΙΚΑ -ΕΟΠΥΥ-ΝΟΣΟΚΟΜΕΙΑΚΑ\nΑπό 15/9 δίνουμε τα ΦΥΚ που είναι για συνέχιση θεραπείας στο σπίτι (ΣΤΗΛΗ 2) εκτός από τα "χωρίς στερείται" (ΣΤΗΛΗ 3) και ΜΟΝΟ αν το αποφασίσουν οι Εταιρίες τους (θα ανακοινωθεί)!\nαπό δω και κάτω είναι ό,τι ίσχυε μέχρι τις 15-0-2014:\nόσα θέλουν έγκριση επιτροπής (στους πίνακές μας με κίτρινο).Επιπρόσθετα, εξετάζονται τα ραδιοφάρμακα, φάρμακα εξωτερικού που αφορούν σε ατομικές παραγγελίες ή έκτακτες εισαγωγές και όσα αφορούν στις διατάξεις της Υ.Α. 82961 (ΦΕΚ 2219Β’/09.09.2013) σχετικά με αποζημίωση φαρμάκων που εισάγονται με έκτακτες διαδικασίες από τον ΕΟΦ και το ΙΦΕΤ έως την οριστική αξιολόγηση τους από την αρμόδια επιτροπή ή τη λήξη της ενδεδειγμένης περιόδου θεραπείας.\nδείτε για εξωσωματικές. Δείτε στο έγγραφο (σελ. 6) ποιά φάρμακα εξωσωματικής δίνονται μόνο από τα Φαρμακεία ΕΟΠΥΥ (στους πίνακές μας με ροζ)\nΦΥΚ με στερείται από Νοσοκομείο\nΦΥΚ με στερείται από ΕΟΠΥΥ\nΆλλα Φάρμακα ΕΟΠΥΥ\nDOXORUBIN FLUDARA tbl VERSATIS IFET\n-Αγίου Κωνσταντίνου 16, 5ος\nόροφος, Τ.Κ. 10552, Ομόνοια, Αθήνα\n-Φαρμακείο ΕΟΠΥΥ Καλλιθέας (Δαβάκη 11 και Σωκράτους, Τ.Κ. 17672, Καλλιθέα) και θα καταθέτουν\nΗ απόφαση αυτή να δημοσιευθεί στην Εφημερίδα της Κυβερνήσεως. Δημοσιεύτηκε στην Εφημερίδα της Κυβερνήσεως (ΦΕΚ 235/Β/7.2.2013) ο αναθεωρημένος και συμπληρωμένος κατάλογος των φαρμάκων υψηλού κόστους.\nτα παρακάτω , όπως αντικαταστάθηκαν από την παραπάνω εγκύκλιο\nΔΗΛΩΣΕΙΣ ΩΡΑΡΙΟΥ ΓΙΑ ΤΟ ΔΙΜΗΝΟ ΙΟΥΛΙΟΥ-ΑΥΓΟΥΣΤΟΥ 2...\nΑΙΤΗΣΕΙΣ ΠΡΟΣΚΑΙΡΟΥ ΚΛΕΙΣΙΜΑΤΟΣ


''Δεν βρίσκουμε δικαιολογίες'' - ebasket.gr\nΚεντρική Basket League Άρης ”Δεν βρίσκουμε δικαιολογίες”\n”Δεν βρίσκουμε δικαιολογίες”\nΔημοσίευση στις 17/02 16:59\nΜία από τις χειρότερες του εμφανίσεις πραγματοποίησε ο Άρης, στο εκτός έδρας παιχνίδι απέναντι στον Απόλλωνα, σύμφωνα με τα λεγόμενα του Αλέξανδρου Βεζένκοφ στο blog που διατηρεί, στην επίσημη ιστοσελίδα του ΕΣΑΚΕ. Ο άσος των ”κιτρινόμαυρων” αναφέρθηκε στο προσεχές παιχνίδι κόντρα στον ΚΑΟΔ (18/2, 17:00) και δεν παρέλειψε να ευχηθεί χρόνια πολλά στους Γιάννη Καραθανάση και Άντριου Νέιμικ.\n”Καλησπέρα σε όλους\nΤο καλό με το αυριανό ματς κόντρα στον ΚΑΟΔ είναι ότι μεσολαβεί μικρό χρονικό διάστημα από τον προηγούμενο αγώνα. Έτσι, μπορούμε να ξεχάσουμε γρήγορα την κακή εμφάνισή μας στην Πάτρα και να είμαστε αμέσως συγκεντρωμένοι στην προσεχή αναμέτρηση.\nΚάνοντας μία από τις χειρότερες εμφανίσεις μας, δεν παρουσιαστήκαμε όσο ανταγωνιστικοί θα έπρεπε να δίκαια χάσαμε αυτό το παιχνίδι. Δε βρίσκουμε δικαιολογίες στο ότι ήταν δύσκολο το ταξίδι και είχαμε κάποια μικροπροβλήματα. Βλέποντας τι φταίει θα προσπαθήσουμε να το διορθώσουμε.\nΌμως αυτό το ματς πέρασε στην Ιστορία. Θα προσπαθήσουμε να προστατέψουμε την έδρα μας και να παίξουμε στο 1000% ώστε να κερδίσουμε το ματς της Τετάρτης απέναντι στον ΚΑΟΔ. Είναι ένα καθοριστικό παιχνίδι για τη συνέχεια του πρωταθλήματος, απέναντι σε μία πάρα πολύ καλή ομάδα, η οποία ειδικά στους τελευταίους αγώνες δείχνει να βρίσκεται σε πολύ καλή κατάσταση. Πρέπει να είμαστε πάρα πολύ συγκεντρωμένοι και αποφασισμένοι για να κερδίσουμε και να μην επαναλάβουμε τα λάθη του αγώνα με τον Απόλλωνα, σε άμυνα και επίθεση.\nΕλπίζουμε ο κόσμος να είναι στο πλευρό μας και να μας στηρίξει στην προσπάθεια για τη νίκη. Πιστεύω ότι όλα θα πάνε καλά και θα πάρουμε το απαραίτητο ροζ φύλλο αγώνα, το οποίο θα μας βοηθήσει να παραμείνουμε ψηλά στη βαθμολογία .\nΚλείνοντας θέλω να ευχηθώ χρόνια πολλά στον συμπαίκτη μας, Γιάννη Καραθανάση, ο οποίος έχει σήμερα τα γενέθλιά του. Ακόμη, ελπίζουμε η αυριανή μέρα να είναι χαρούμενη και για τον επίσης εορτάζοντα Άντριου Νέιμικ.\nΧαιρετισμούς σε όλους και σας περιμένουμε στο ”Nick Galis Hall”\nΠροηγούμενο Ο αισιόδοξος Χέρστον\nΕπόμενο “Ερυθρόλευκος” ο Τσαϊρέλης\nΆρης: Μια ζεστή αγκαλιά για τους πρωταθλητές της ζωής [pics]\nΗ Παγκόσμια Ημέρα Ατόμων με αναπηρία γιορτάζεται σήμερα, και ο Άρης την τίμησε με μια εκδή…